
af 

Indhold: Fortale. Første Afsnit: Historisk Fremstil- 
ling i Omrids. Indledning. Herrens Vidnesbyrd om sig selv. 
Apostlene Peter og Johannes. Apostelen Panlns. Hebræerbrevet. 
Kirkelæren. 1. Den gamle Kirkes Lærere (Clemens Rom. Bar- 
nabas. Ignatius. Polykarp. Brevet til Diognet. Justinus Martyr. 
Irenæus. TertuUian. Origenes. Athanasius. Hilarius. Cyrillus. 
Augustin.) 2. Middelalder og nyere Tid (Anselm. Cathechismus 
Romanus. Confessio Aug. Luther. Socinus. Pietister. Rationa- 
lister. Schleiermacher.) Tilbageblik (Hollatz. Martensen. Ori- 
genes. Anselm. S. Kierkegaard. Grundtvig). — An det Afsnit: 
Fremstilling i Sammenhæng. I. Det onde. II. Quds Raad. 
slutning, før Verdens Grundvold blev lagt. III. „Syndens og 
Dødens Lov". IV. Menneskefaldet. V. „Ordet blev Kjød og 
boede iblandt os". VI. „Jesus døde og opstod; saaledes skal Gud 
ogsaa føre de ved Jesus hensovede frem med bam". VII. „Ved 
Jesus Christus have vi faaet Adgang i Troen til den Naade, hvori 
vi staa". VIII. Hyrden og Døren. IX. „Hans Dyder, som kaldte 
ud af Mørke til sit vidunderlige Lys". X. Det sande Vintræ. 
XI. „Menneskens Søn skal komme i sin Herlighed". Hovedsum. — 
Tillæg. Om Opdragelsen til Christus under det gamle 
Testamente. I. Offertjenesten. II. Paaskelammet og Kobber- 
slangen, m. Spaadomme om den lidende Messias. 

At mit for et Par Aar siden udgivne Skrift: 
„Gjenløsningen" kun har været Gjenstand for sparsom 
begrundet offentlig Omtale, nogen Modsigelse og saa 
at sige ingen Tilslutning, har jeg jo ikke kunnet mis- 
forstaa saaledes, at saa at sige slet ingen billigede det, 
eller omvendt, at der ikke var mange, som aldeles 
ikke kunde forlige sig med Tanken deri. Den megen 
Omtale for eller imod er vist heller slet ikke at ønske; 
den behøves ikke heller, da det ønskelige jo maa være, 
at enhver, der bryder sig om det Spørg?maal, som 
Bogen omhandler, faar Ro til at vælge eller vrage 
efter sit Behov. I de store, alvorlige Livsspørgsmaal 
trænge Mennesker til langt mindre Vejledning, end 
man i Almindelighed forestiller sig; og enhver bør 
helst have Ro til uden andres Til- eller Fraraaden 
at fælde sin Dom. 

Jeg kan ikke nære Tvivl om, at mangfoldige ogsaa 
af dem, der have gjort sig mer end overfladisk bekjendt 
med Bogen, have lagt den fra sig som noget, de ikke 
vil have noget med at skaffe. Om de end ikke vil 
sige, at det er Kjætteri og Fornægtelse af Troen, saa 
forekommer det hele dem dog saa fremmed og bag- 
vendt, at de helst vil tro, det Ugger i, at Forfatteren 
er uklar t)g har givet sig af med at tale om det, han 
ikke har ordentlig Indsigt i; at saadan uklar Tale gjør 



meget mere Fortræd end Gavn, og kan kun forklares 
af utidig Lyst til at være Lærer for andre, istedenfor 
selv at gaa noget flittigere i Skole hos dem, der ved 
noget. Det er saa langt fra, at saadan Dom overrasker 
mig, at jeg tværtimod har tænkt mig forud, at det 
vilde gaa saaledes. 

Det har saa overordentlig meget at sige, at man 
gjennem en Aarrække har levet i og talt ud af en 
nedarvet, almindelig antaget Anskuelse; man har saa 
ondt ved at sætte sig ind i nogen derfra væsentlig for- 
skjellig, man føler det som en Plage, at der nu skal 
rokkes ved det, man saalænge har været saa sikker i. 
Saa mangfoldige Steder i det ny Testamente er man 
vant til at læse og forstaa paa den overleverede Maade ; 
alt kommer til at vakle for en, naar der skal rokkes 
ved dette. At de, der ingen virkelig tilegnet Anskuelse 
har, navnlig ikke har været i det Vilkaar at prædike 
ud af en saadan, har let ved at gaa ind paa noget 
nyt, beviser ikke noget om, at dette nye duer; thi den, 
der intet har at miste, er meget dristig til at vove. 
Men den, der skal opgive en gammel, vel gjennemlært 
og tilegnet Anskuelse, er Vilkaarene ganske anderledes 
for, og det er saa forstaaeligt, at han vender sig med 
Uvillie fra det ny og fremmede som det, der for ham 
kun volder Ufred, og uden om ham kun volder unyttig 
Uro, Strid om det, som i hvert Fald ikke er det ene 
fornødne. For en saadan, forstaar jeg saa godt, at 
Bogen maa vise sig som den, der er fuld af Misfor- 
staaelser og Uklarheder, og som derfor allerhelst maatte 
være uudgivet. 

Jeg nærede derfor ogsaa selv ikke ringe Betænke- 
ligheder ved at lade den udgaa, da jeg vel kunde vide, 
den vilde volde adskillige Bedrøvelse, ofte saadanne, 
som jeg nødigst vilde bedrøve. Men dels var det nu 
saa, at jeg mente at have ikke saa lille Erfaring af, at 



den Anskuelse, Bogen giver Udtryk, er glædelig og 
trøstelig, kaster ogsaa Lys over adskilligt i den hellige 
Skrift, der ikke synes mig fér at være ret draget til 
Nytte; dels havde og har jeg den Overbevisning, at 
den stemmer bedre med det ny Testamente end det, 
der hidtil gjaldt som det rigtige, og det har for mig 
saa overmaade meget at sige, at vi i vort Vidnesbyrd 
holde os nær til, hvad de har sagt, der fra Begyndel- 
sen har været Øjenvidner og Ordets Tjenere. Jo mere 
et Vidnesbyrd skejer ud fra disses gamle Fodspor, 
bringer nye Udtryk og nye Begreber ind i de gamle 
Rammer, jo mindre tiltaler det mig, og jo mindre 
mener jeg ogsaa, at det udretter, hvad det skal, til 
Menneskenes Bestyrkelse i Tro, Haab og Kjærlighed. 
Blandt det meget, jeg har beundret ved Grundtvigs 
Psalmesang, er dette ikke det mindste, at han i sine 
Udtryk saa nøje holder sig til det bibelske Sprog; 
og de, der klage over, at Grundtvigs Psalmer alle 
bære Præg af ham selv, har formodentlig slet ikke ret 
faaet Øje for dette, at de fremfor alt bære Vidne om, 
hvor tilvant det bibelske Sprog var ham, hvordan alle 
Hovedudtryk hos ham der have deres Rod og Hjemmel. 

Om jeg end derfor har været fristet til at lægge 
Bogen hen til videre, har dog det anførte fraraadet 
mig det; og dertil kom saa, at jeg kunde sige mig 
selv, at Tiden blev ikke gunstigere ved at vente, da 
Aarene jo stedse gjør Mennesker ældre og fæstner dem 
mere i det, de en Gang har fundet Hvile i. Enten 
skulde den derfor tilintetgjøres, eller kunde ligesaa godt 
udkomme nu som til en senere Tid. Den vilde rimeligt 
til enhver Tid komme nogle til Ulejlighed. 

Hellere nu end at indlade mig i polemisk For- 
handling med dem, der finde sig nødte til at udtale 
sig mod min Betragtning, en Forhandling, der, hvor 
kedelig den endogsaa kan være, naar den skal indlade 

sig med allehaande vrøvlagtige Misforstaaelser, dog 
maaske kan være nyttig nok, men hvortil jeg ikke 
tror, at jeg er vel skikket, ogsaa af den Grund, at jeg 
er altfor meget Part i Sagen, vil jeg udtale mig paa 
en almindeligere Maade om nogle Spørgsmaal, der staa 
i nøjere Forbindelse dermed. Dels ved hvad der 
allerede offentligt er udtalt af saadanne, der finde min 
Betragtning ensidig, vildledende og grundet paa Mis- 
forstaaelse og fejlt Syn, dels ved hvad jeg i Samtale og 
Breve har hørt af saadanne, der ligesaalidt kan dele 
mit Syn paa disse Ting, er jeg bleven opmærksom 
paa, at der er en hel Del Ord i det ny Testamente, 
hvoraf man efter min Forstand paa dem har en over- 
ordentlig taaget og uklar Opfattelse og Forstaaelse, 
modtaget gjennem Overlevering fra Fortiden og paa 
mange Maader ligesom indsuget med Theologiens 
Modermælk. 

Der er Forstaaelser og Opfattelser, som aldeles 
uprøvede tages i Arv. Med visse Ord forbinder man 
visse Forestillinger; man tillægger dem en Betydning 
og et Indhold, som man ikke har nogen anden Hjem- 
mel for, end at saaledes har man lært det. Nogle 
Mennesker ere i dette Stykke meget mere godtroende 
end andre, drage ikke i Tvivl, at det jo har sig, som 
det foregives. Jeg har et Sted set, at i den juridiske 
Verden har det i de gamle Love forekommende Ord 
»Styld** (Tyveri) ved Hævd og Overlevering faaet Be- 
tydning af „Skyld* ; hvis saa virkeligt er, opfatte altsaa 
Jurister dette Ord saaledes, mens det dog er lige vist, 
at Ordet egentlig slet ikke har den Betydning. Inden- 
for den theologiske Verden er det vist i flere Tilfælde 
gaaet ligesaa; bibelske Ord har faaet en vis fastslaaet, 
overleveret Betydning, som der alligevel ikke er rigtig 
Hjemmel for uden i Ordbøgerne. Er man nu en Gang 
kommen efter, at der er Misligheder af denne Art, der 



er forplantede gjennem længere Tider, saa fristes man 
til at blive mistænksom ved hvert andet Ord af Be- 
tydning og nødes til at forsøge at naa til Selvsyn. 
Det var ingen Skade til, om der af og til af dertil 
skikkede blev holdt Eftersyn og anlagt Kritik paa disse 
overleverede Forstaaelser. Man bør i Grunden ikke 
anse nogetsomhelst af, hvad Tbeologien meddeler, for 
anderledes sikkert, end at det bør efterses. At noget 
fremsættes som det, der er hævet over enhver Mod- 
sigelse, maa ganske særligt opfordre til at se det efter. 
I djBn experimenterende Videnskab lader man intet af 
Forsøg udregnet Resultat passere som det, der ikke 
trænger til fornyet Eftersyn; det har ikke sjældent vist 
sig, at det allerfasteste alligevel ikke holdt Stik, at ny 
og grundigere Forsøg førte til et andet Resultat. Man 
mente i lange Tider, at Pumpen virkede ved Naturens 
„horror vacui" ; men da man en Gang gjorde Pumpen 
over 33 Fod lang, kom man med et til at se, at den 
gamle Antagelse om Naturens „horror** dog ikke holdt 
Stik. Der er såaledes baade et og andet, der ved at 
efterses bliver bedre kjendt, end det allerede er. Et 
Eftersyn er aldrig til Skade, kun det gjøres redeligt, 
selv om Evnen til at se endda ikke er den allerbedste. 



Guds Retfærdighed. 



Jeg kan ikke se rettere, end at der hersker ad- 
skillige vrange Forestillinger, nedarvede gjennem læn- 
gere Tider, om Guds Retfærdighed. Jeg tror nok, 
man tør sige, at det er saa med os alle, og vi har det 
ligesom i Arv, at vi ryste ved at høre om og tænke 
paa Guds Retfærdighed. Talen om Guds Kjærlighed 
gjør et helt andet Indtryk paa os, end naar vi taler 
om hans Retfærdighed, og dog er det jo den selv 
samme Gud, der er kjærlig og retfærdig. Der er vist. 
næppe nogen, der kan sige sig fri for, at naar han 
hører om Guds Retfærdighed, kommer han til at tænke 
paa Dom. Vi fristes til at sige, at det saa ikke godt 
ud for os, dersom Gud kun var retfærdig og ikke ogsaa 
naadig. Man sidder mer eller mindre fast i dette, at 
Guds Retfærdighed er dette, at han dømmer. Derfor 
hedder det i Balles Lærebog: „Gud er retfærdig og vil 
holde over sine Love; — han vil derfor ikkun belønne 
dem, der lyde ham, men straflfe dem, som ere ham 
ulydige". Balslev siger: „han er retfærdig, det er: 
han lader det gode faa Fremgang og Løn, og han 
dømmer og straffer det onde**. Begge disse Udtalelser 



bestemme Guds Retfærdighed som dømmende. Dr* 
Rørdam siger i sin Lærebog, at „Guds Retfærdighed 
viser sig deri, at han giver enhver efter Fortjeneste"^ 
hvilket atter aldeles bestemt indskrænker Guds Retfær- 
dighed til hans Dom. Det er ud fra dette Begreb af Guds 
Retfærdighed, at man siger, at Jesus „yder Guds Ret- 
færdighed (Vrede) den Fyldestgjørelse, som den syndige 
Menneskeslægt aldrig kunde yde" ; „Jesus Christus op- 
hævede Guds Vrede, han fyldestgjorde Guds Retfær- 
digheds Krav over Synden". Man har paa denne 
Maade ligefrem gjort Guds Retfærdighed om til hans 
Vrede, og det er ikke til at undre sig over, at vi syn- 
dige Mennesker gyse ved at tænke paa Guds Retfær- 
dighed, naar denne virkelig falder sammen med han& 
Vrede, thi det er forfærdeligt at mødes med denne. 
Imidlertid er det vist rigtigt nok, at det er den almin- 
delige Opfattelse, at Guds Retfærdighed maa mod os 
vise sig som hans Vrede, idet man som sagt gaar ud 
fra, at Guds Retfærdighed er det samme som hans 
Dømmen, hvormed han belønner godt og straffer ondt* 
Det er her, ligesom om man ikke ved af nogen anden 
Retfærdighed at sige end den, man tænker sig, der findes 
hos en Politimester, som det jo da ogsaa er bleven 
Sprogbrug at tale om at komme i „Rettens Hænder", 
eller falde i Hænderne paa „Retfærdighedens Haand- 
hævere". At man her er kommen ind i en Misbrug 
af dette Ord, at man er kommen til at se paa det og 
bruge det ligesom ene og alene fra et „Forbryderstade", 
er for mig utvivlsomt. Men ligesaalidt som en Konge 
bliver set rigtigt paa fra' Anarkisternes Standpunkt, 
ligesaalidt bliver Guds Retfærdighed set i sin sande 
Skikkelse paa denne Maade. I det hele maa man nu 
ogsaa huske paa, at hvad der i Dogmatiken behandles 
under Navn af „Guds Egenskaber", kan man meget 
let komme til at se helt skjævt paa, naar det skal ses 



10 



som ^Egenskaber". Alt hos Gud er Liv og Hand- 
ling, og intet er hvilende Egenskab; Gud er altid 
lige retfærdig og retfærdig i alt, hvad han gjør. Hans 
Retfærdighed viser sig ikke blot, naar han dømmer, 
kan ikke være hvilende, til han enten modtager Fyl- 
destgjørelse eller lader sin Dommedag oprinde. Men 
det er derfor ogsaa et Misgreb at gjøre Guds Retfær- 
dighed til et med hans Dømmen eller endnu mere med 
hans Vrede, og saa tale om, hvorledes denne Vrede er 
„ophævet" eller denne Dom afværget ved Fyldest- 
gjørelse. I den almindelige christelige Forestilling hos os 
har imidlertid Retfærdighed faaet denne Betydning, at 
vi se hen til den som Forbryderen til Politiet; det er 
den, vi har at frygte for, det er den, der truer os. 
Vi kan ikke tænke os, at vi kan leve under den, uden 
at den maa „ophæves**, maa stilles tilfreds ved „Fy 1- 
destgjørelse**. Udtryk, der gjøre sig selv mistænkelige 
ved ikke at have Hjemstedsret i det ny Testamentes 
Sprog. Hvis det nu vil vise sig, at hele denne Opfat- 
telse af Retfærdighed er skjæv og forfejlet, saa maa 
man sige, at selve det danske Ord Retfærdighed er 
uden Skyld deri. Retfærdighed (ret Færd) er et saare 
godt Ord, og svarer fuldkomment til det græske Ord 
(åcxatoauvTfj)^ som det tjener som Oversættelse for. Det 
græske Ord har ligeledes Hensyn til det, som er ret, 
lige, saa at Ordet Sixaeo^ f. Ex. bruges om Havfladen, 
naar alle Bølger har lagt sig. Retfærdighed har i og 
for sig intet at gjøre med Strænghed og Vrede; Gud 
er retfærdig, om der saa aldrig var noget at være vred 
over eller holde Dom over. Fordi nu Synderen fristes 
til at gjøre Guds Retfærdighed til et med Strænghed, 
Vrede, Dom, derfor er det lige lidt rigtigt og tilladeligt, 
thi Synderen kan ikke gjøre Gud til andet end det, 
han i sig selv er, og derfor har Gud aabenbaret sig 
for os, som han er, for at vi ikke ud af vor egen 



11 



syndige Bevidsthed skal gjøre ham om til en grum 
Afgud. Og den almindelige Forestilling om Guds 
Retfærdighed, saa denne falder sammen med hans 
Vrede og strænge Dom, har taget altfor lidt Hensyn 
til, hvad han selv har aabenbaret os, men er dannet 
paa egen Haand af vor syndige Bevidsthed. 

At det nu ikke forholder sig rigtigt med denne 
almindelige Forstaaelse af Retfærdighed, synes mig ikke 
vanskeligt at se, naar man vil betænke Brugen af 
Ordet i det ny Testamente. At der her findes Steder, 
hvor man nok kan skaffe en Mening til Veje ved at 
opfatte det paa den gængse Maade, beviser intet, naar 
der er en Mængde Steder, hvor denne Forstaaelse af 
Ordet slet ingen Mening giver. Man maa dog helst 
opfatte Ordet i den Betydning, som det kan have alle 
Vegne, og ikke tillægge det flere forskjellige Betyd- 
ninger, hvoraf den ene saa at sige udelukker den 
anden. 

Det er nu allerede mærkeligt og maa ikke overses, 
at der findes et særiigt Ord, der er nær ved • at ud- 
trykke det, man vil have lagt ind i Retfærdighed; det 
er Ordet ^txmoxpiala Rom. 2, 5. Det betyder den 
strængt retfærdige Dømmen, men det er et Ord for sig 
sely, og kan paa ingen Maade gjøres ligebetydende med 
Retfærdighed som saadan; og den rette Forstaaelse af 
Retfærdighed maa som sagt være en saadan, der kan 
passe paa alle Steder, hvor Ordet bruges, om endog 
denne Betydning kan vise sig i adskillige Afskygninger. 
Naai* man undertiden hører sagt, at for at naa til den 
rette Forstaaelse af et saadant Ord, maa man holde 
sig til de Steder, hvor dets Betydning er afgjort og 
selvindlysende, da er det en daarlig Anvisning, da det 
altid beror paa et vilkaarligt Skjøn, hvilke de Steder 
ere, hvor Betydningen skal være selvgiven. Den ene 
kan her finde et Sted uomtvisteligt, fordi han forstaar 

det paa sin bestemte Maade, den anden et andet. 
Rimeligere synes mig den Regel at være, at naar man 
vil naa til sikker Forstaaelse af et nytestamentligt Ord, 
maa man helst gaa ud fra, hvorledes det er brugt 
af Herren selv i Evangelierne, ganske særligt i Apostel- 
evangelierne. Der er al Grund til at tro, at Disciplene 
har brugt Ordet i den samme Betydning som den, 
hvori Herren selv har taget det i Brug. Har man 
dannet sig en Forstaaelse af Ordet, som maaske kan 
give en Mening hist og her i Apostelbrevene, men 
staar i afgjort Strid med, som det er brugt af Herren 
selv, saa er der al Grund til at tro, at det er en urig- 
tig Opfattelse. 

At nu den almindelige Forstaaelse af Guds Ret- 
færdighed er en Misforstaaelse, antager jeg, at en 
redelig Undersøgelse af dette Ords Brug i det ny 
Testamente vil vise. Det er min Overbevisning, at det 
er netop ligesaa trøstefuldt for os at se hen til Guds 
Retfærdighed som til hans Kjærlighed, Magt og Naade 
i det hele, og at den, der i Guds Retfærdighed frem- 
for alt ser Vrede og Dom, har set fejl paa den. Det 
forholder sig utvivlsomt her, som det hedder i Sangen : 

Guds Retfærdighed i Naade 
Ser til os fra Himlen ned, 
Og skjøndt 08 det er en Gaade, 
Smager Hjærtet dog Guds Fred". 

Guds „Retfærdighed, Fred og Glæde** staa hin- 
anden saa nær og danne i Forening hans Riges aande- 
lige Velsignelse, at hvis vi ikke se det, saa se vi ikke 
rigtigt paa det hele. Men deri er det ny Testamente 
ikke Skyld, thi det leder os ikke vild saa lidt her som 
andensteds. 

Ligesom Herren selv tidt nok i det ny Testamente 
kaldes den retfærdige (Matth. 27, 19-24; Luk. 23,47; 

Ap. Gj. 3, 14; 7, 52; 22, 14; Jak. 5, 6; 1. Pet. 3, 18: 
1. Joh. 2, 1), saaledes kalder han ogsaa selv sine 
troende retfærdige (Matth. 13, 17.43.49; 25, 37. 46r 
Luk. 14, 14). Han siger: „salige de, som hungre og 
tørste efter Retfærdighed, thi de skulle mættes* 
(Matth. 5, 6); at „salige ere de, som forfølges for 
Retfærdigheds Skyld" (Matth. 5, 10), og at „uden 
deres Retfærdighed overgaar de Skriftkloges og 
Farisærers, kom de slet ikke ind i Himmeriges Rige* 
(Matth. 5v 20). Der kan nu vanskeligt være Tale om, 
at denne her nævnte Retfærdighed skulde være en 
saadan, som hans Disciple ved egen sædelig Ånstræn- 
gelse skulde forskaffe sig. Det vilde, hvordan det saa 
end forholdt sig med den, blive en Selvretfærdig- 
hed, som ikke duer, en Lovens Retfærdighed, der 
af Apostelen Paulus regnes som Skarn (Fil. 3, 6. 9). 
Den Retfærdighed, her er Tale om, maa være en 
givet Retfærdighed, en, de har faaet Del i ved at 
komme i Livsforbindelse med ham, der har og er den 
sande Retfærdighed. Dette ligger allerede deri, at de, 
som hungre efter den, skal mættes med den, hvilket 
jo ikke kan sige andet, end at den bliver givet dem. 
Og Retfærdighed er ikke en tom Egenskab, en Gharak- 
ter, som er kjøbt eller skjænket, men den er Liv og 
Handling, en Færd frem mod det rette Maal. At 
der nu, hvor Herren taler om sines Retfærdighed, ikke 
er Tale om en selverhvervet Beskaffenhed, men om et 
Liv, som de er medoptaget i, synes aldeles 
aabenbart at fremgaa af Ord af ham som disse: „søg 
Guds Rige og hans Retfærdighed" (Matth. 6, 33). 
Hermed er jo Mennesket saa bestemt, som det er 
muligt, anvist til at søge ikke en Egenretfærdighed, 
men Guds Retfærdighed, søge at faa levende Del 
i denne. Men hermed er det da ogsaa aabenbart, at 
Guds Retfærdighed ikke vil sige hans Dømmen 

eller endnu mindre hans Vrede, vil ikke sige noget, der 
er til at frygte og grue for, men at Guds Retfær- 
dighed er paa det allernøjeste beslægtet med hans 
Naade og Frelse. Guds Retfærdighed siger jo 
nemlig ganske ligefrem hans Liv som det, der ad den 
rette Vej fører hans Sag frem til det rette 
Maal trods alt, hvad der fra den Ondes Side vil for- 
hindre det. Dette Guds Retfærdsliv er det. Mennesket 
skal søge at faa Del i ved at søge hans Rige og deri 
søge ham, der kommer til os med Retfærdighed, at vi 
ved at indpodes i ham kan faa levende Del i Guds 
Retfærdighed, komme til at leve hans Retfærdighedsliv 
i Samfund med ham. Dette, at vi fremfor alt anvises 
til at søge Guds Retfærdighed, siger saa afgjort, 
som noget kan det, at denne ikke er Vrede og Dom, 
men er til Menneskenes Frelse og Salighed, saasandt 
der er givet dem en Frelser, der kan udløse dem fra 
Uretfærdighed og give dem levende Del i Retfærdig- 
hedslivet. 

Guds Retfærdighed sigter derfor paa Frelse 
for alt, som kan og vil dele Liv med ham; at den med 
det samme fører Dom og Vrede over den Onde, er jo 
en Selvfølge, men til alle Syndere „ser den i Naade 
ned fra Himlen**, saalænge de ikke er bleven til et med 
den Onde. Den er saa langt fra til at grue for, at 
vor største Trøst maa grunde deri, at Gud er retfærdig, 
viger aldrig ud fra sin Retfærd, og at han vil optage 
alle, som bede derom, i dette sit Retfærdsliv, som det 
hedder: „salige de, der hungre efter Retfærdighed, thi 
de skal mættes". 

At vi -se helt skjævt paa det, naar vi se Guds 
Retfærdighed som Vrede og Dom istedenfor som 
Frelse og Hjælp, som Retfærds Vej til evigt 
Liv (Matth. 21, 32; jfr. Aab. 15, 3), vil ogsaa fremgaa 
af Herrens Ord Joh. 16, 8-10. Her udsiger Herren, at 

hans Aand skal overbevise Verden om Retfærdighed; 
at han ikke demied har ment Dom eller Vrede, følger 
af, at han udtrykkehgt siger, at Aanden ogsaa skal 
overbevise om Dom. Men naar han saa nærmere vil 
angive, hvad han har ment med den Retfærdighed, 
Aanden skal vidne om, da er der intet, der peger hen 
paa Strænghed, Unaade, Vrede, men han siger rent ud : 
„om Retfærdighed, nemhg at jeg gaar til min 
Fader". Dette vil jo da vist sige, at deri viser Ret- 
færdigheden sig, at han, der af Gud blev sendt til vor 
Frelse, han fører den Sag, han er sendt for at tjene. 
Menneskefrelsens Sag, saaledes ud til Sejr, at han trods 
alle Fjender og al Modstand gaar hjem til Fade- 
ren og. til Delagtighed i hans Salighedsliv. Retfærdig- 
heden viser sig i, at han faar Sejr over alt det onde 
og faar aabnet Adgang for alle Mennesker til at faa 
Del deri.' Den Retfærdighed, der altsaa her har sejret 
— og det er en Menneskeretfærdighed i Livssamfund 
med Guds Retfærdighed, — det er jo uden Tvivl den 
samme Retfærdighed som den, han ved sin Gjernings 
Begyndelse talte saaledes om til Døberen: „saaledes bør 
vi fuldkomme al Retfærdighed" (Matth. 3, 16), saa- 
ledes nemlig, at han gik foran gjennem Død og Op- 
standelse ind til evigt Liv, at saa alle hans troende 
kan følge ham efter til det samme Maal, ad den samme 
Retfærds Vej. Men denne Retfærdighed er ikke en 
saadan, som vi skal frygte for, søge Skjul for eller 
Værn imod, men en saadan, som vi skal søge i. Guds 
Rige og mættes med, naar vi hungre efter den. Den 
faas ved at modtage ham selv i Tro, eller ved at ind- 
podes i ham indpodes vi i Retfærdighedslivet; 
og det er da vist ogsaa dertil. Herren har sigtet med 
disse Ord, at „hvo som modtager retfærdig i retfær- 
digs Navn, skal faa retfærdigs Løn" (Matth. 10, 41), 
ligesom naar han taler om, hvad der skal faas i „de 

retfærdiges Opstandelse** (Luk. 14, 14). Og det er i 
fuld Overensstemmelse med denne Grundbetragtning, 
at Guds Retfærdighed kan vi faa levende Del i, og at 
det er den eneste Vej til Retfærdsmaalet, at han ad- 
varer mod at stole paa Egenretfærdighed eller gjøre 
Anstalter til den (Luk. 18, 9; 20, 20). 

Vi have nu saaledes sét, at Herrens Tale om 
Retfærdighed, ganske særligt Guds Retfærdig- 
hed, fremstiller denne for os som vor største Tilflugt 
og Trøst, som den, vi skal hungre efter og søge først 
af alt, som den, hvori vor hele Frelse ligger, fordi den 
er det evige Liv, som vi faa Adgang til at leve 
med ved at indpodes i ham, der er den retfærdige, 
idet vi saa faa Retfærdigheden, ligesom Grenen faar 
Liv og Frugtbarhed af den Stamme, den indpodes i. 
Men der er ikke et Ord fra Herren, der anviser os til 
at se paa Guds Retfærdighed som Vrede og Dom, saa 
at vi skulde grue for den og undfly den ; vi skal søge 
den først af alt. Det kan ikke nytte at ville slippe 
fra dette ved at sige, at der er ment en Retfærdighed, 
som kan bestaa for Gud, og ikke hans egen, hvormed 
han vil dømme; thi der er slet ingen Retfærdighed, 
der kan bestaa for Gud, uden Guds egen Retfær- 
dighed, som han tilbyder os i Jesus Ghristus, ikke 
for at han skal dømme os, men netop frelse os. Og 
denne Guds Retfærdighed er hans eget Rétfærdsliv, 
Tiam selv til Ære, os til Oprejsning og Frelse. Og da 
Herren staar ved Afslutningen af sin store Tjeneste, 
da er det derfor hans Ord til ham, der sendte ham 
med heleNaaden: „retfærdige Fader, og Verden kjendte 
dig ikke; men jeg kjender dig* (Joh. 17, 25). Nej, 
Verden kjender ikke Faderen, naar den ikke ved, at 
hans Retfærdighed er til vor Frelse. 

Nu bliver Spørgsmaalet, om nu denne Opfattelse 
af Guds Retfærdighed ogsaa er fastholdt i de apostoliske 

Udtalelser i det øvrige ny Testamente; og det skulde 
-være sært, om det ikke var saa. Det maa helst strags 
omtales, hvad der jo forresten følger af sig selv, at 
naar Dagen kommer, da Gud vil holde Dom, saa 
dømmer han med Retfærdighed; thi han kan ikke 
dømme med Uretfærdighed, da han er retfærdig i al 
sin Gjerning. Derfor hedder det, at han vil dømme 
Yerden med Retfærdighed (Ap. Gj. 17, 31) ved ham, 
som han har givet al Dom (Joh. 5, 22. 27), og i hvem 
hans Retfærdighed paa Jorden er fuldført (Matth. 3, 15; 
Joh. 17, 2). Hans Dom vil være retfærdig som al 
hans Færd, hvorfor Paulus kalder den Retfærdsdom 
{oixatoxptaia Rom. 2, 5, jfr. Rom. 9, 28); og de 
Ghristnes Lidelser ses som et Bevis paa, at Guds Dom 
vil være retfærdig (2 Thes. 1, 5). Hans Domme ere 
altid sande og retfærdige (l.Pet. 2, 23; Aab. 16, 7; 
19, 11). Dette er nu ikke andet, end hvad der christe- 
ligt følger af sig selv, at naar Gud dømmer, saa 
dømmer han retfærdigt; men der er ikke et eneste af 
de mangfoldige Steder, hvor Guds Retfærdighed om- 
tales af Apostlene, at den fremstilles som Vrede eller 
Dom ; det er tværtimod det gjennemgaaende, at den er 
Naade og Frelse; den er Synderes allerhøjeste 
Tilflugt og Trøst. 

Det er da til Synderes Trøst, at Paulus skriver, at 
i Evangeliet aabenbares Guds Retfærdighed af 
Tro til Tro (Rom. 1, 17), ligefrem modsat, at hans 
Vrede aabenbares (Rom. 1, 18); vor Uret støtter og 
fremmer endogsaa Guds Retfærdighed (Rom. 3, 6). Det 
er da vel ogsaa til idel Trøst for Syndere, at Paulus 
videre skriver, at „nu er uden Lov Guds Retfær- 
dighed aabenbaret, — den der er bevidnet baade i 
Lov og Profeti, — Guds Retfærdighed ved Jesu Ghristi 
Tro til alle og over alle, som tro" (Rom. 3, 21. 22). 
Denne sin Retfærdighed vil Gud „vise" for Verden 

(I Tim. 1, 9). Og medens han taler om dé Ghristnes 
„Tjeneste i Retfærdigheden" (2 Gor. 3, 9), siger han, at 
„Djævelens Tjenere paatage sig Skikkelse af at være 
Retfærdigheds Tjenere" (2 Gor. 11, 15). Retfærdighed 
ses saaledes som Modsætning til det djævelske, ligesom 
det i Hebræerbrevet hedder om Gud, at han „elsker 
Retfærdighed, men hader Lovløshed" (Hebr. 1, 9, jfr. 
1 Joh. 3, 12). Dog taler Paulus ogsaa mere alminde- 
ligt om Retfærdighed i Modsætning til Synd (Rom. 6, 
16-22), hvor dog ogsaa Synden nærmere bestemmes 
som „Urenhed og Lovløshed" (Rom. 6, 19). Og det 
maa vist siges at have sin Rigtighed, at det, som Guds 
Retfærdighed er rettet mod, er ikke først eller særligt 
Menneskets Synd, men den hele store Lovløshed, som 
har sin Rod langt bag ved Mennesket. 

Apostlen Peter anvender den samme Talebrug, som 
nu er paavist saa mangfoldig hos Paulus. Han skriver, at 
Ghristus er død, for at vi afdøde fra Synderne skulle leve 
i Retfærdighed" (IPet. 2, 24); at vi skulle „lide paa 
Grund af Retfærdighed" (1 Pet. 3, 14). Han skriver 
til alle dem, der med ham har „Tro paa vor Guds og 
Frelsers Jesu Ghristi Retfærdighed" (2 Pet. 1, 1), at 
det var bedre for de frafaldne, om de ikke havde 
„kjendt Retfærdighedens Vej" (1 Pet. 2, 31), og at 
„paa den ny Jord bor Retfærdighed" (2 Pet. 3, 13). 
Ogsaa hos ham betegner Retfærdighed det Frelsens 
Liv, det Retfærdsliv, vi ved Tro paa Jesus indgaa til. 
Apostelen Johannes skriver (1 Joh. 1, 9), at naar vi 
bekjende vore Synder, da er Gud „trofast og retfærdig, 
for at han kan forlade os Synderne" ; hvis Retfærdig- 
heden for ham faldt sammen med Vrede og Dom, er 
det umuligt at se, hvorledes han kunde slutte som 
anført. Men det staar fast for ham, at naar Gud alene 
er retfærdig, saa „er hver den, som gjør Retfærdig- 
heden, født af ham" (1 Joh. 2,29); „den, der gjør Ret- 

(gav ham hen til Fødsel og Død), for at vi kunde 
blive Guds Retfærdighed i ham« (2 Cor. 5, 21), 
faa salig Del i Retfærdslivet. Dette Liv kan kun faas 
i ham; „dersom der gaves Lov, der kunde levende- 
gjøre, da var Retfærdigheden virkelig af Lov** (Gal. 
3, 21). Heraf er det klart, at Paulus ved Retfærdighed 
forstaar Liv, og ikke en ydre paahængt eller tilkjendt 
Gharakter. Men dette Retfærdsliv er givet, som det 
hedder: „de, som modtage Naadens og Retfærdighedens 
Gaves Overflod, skulle i Liv herske ved den ene Jesus 
Ghristus*' (Rom. 6, 17). Og om end „det ny Menneske 
er dannet efter Gud i Sandhedens Retfærdighed og 
Hellighed** (Ef. 4, 24), er det dog saaledes, at Livet 
er en Vækst i Retfærdighed, som det hedder, at „vi 
ved Aand af Tro vente Retfærdigheds Haab** (Gal. 5, 5), 
at den fuldt udviklede Retfærdighed hører Enden til. 
Derfor viser „Lysets Frugt** sig ogsaa i Retfærdighed 
(Ef. 5, 9), ligesom det hedder, at „Retfærdigheds Frugt 
er den, der virkes ved Jesus Ghristus til Guds Ære** 
(Fil. 1, 4). For Paulus er denne Guds Retfærdighed 
et og alt, hans evige Liv; han „var ustraffelig efter 
den Retfærdighed, som er af Lov**, „men hvad der 
var ham Vinding, har han for Ghristi Skyld agtet for 
Tab, ja sandelig — jeg agter det Skarn at være, for at 
jeg kan finde Ghristus og findes i ham, saa jeg ikke 
har min Retfærdighed den af Lov, men den ved Ghristi 
Tro, Retfærdigheden af Gud ved Troen(Fil. 3,6-9). 
Blandt alt, hvad Paulus raader til at jage efter, næv- 
ner han først Retfærdighed (1 Tim. 6,11), minder om, 
at den hellige Skrift er nyttig til Optugtelse i Retfær- 
dighed (2 Tim. 3, 16), og venter endelig selv „Ret- 
færdighedens Krands** (2 Tim. 4, 8). 

For Paulus er Modsætningen til Retfærdighed nær- 
mest „Lovløshed**. Han siger (2 Gor. 6, 14): „hvad 
Samfund er der mellem Retfærdighed og Lovløshed** 

saa godt vise sig r hans Naade og Frelse som i hans 
Dom tilsidst. Ordet udsiger dette, at han er tro mod 
sig selv, tro mod det Maal, han fra Evighed vil, tro 
mod det Raad, han har bestemt at udføre i Tidens 
Fylde, tro mod alle de Løfter, han har givet dem, der 
haabede paa og henflyede til ham, tro endelig mod 
den Dom, han har fældet over det onde; thi „dette er 
Dommen, at denne Verdens Fyrste er dømt" (Joh. 16, 4). 
Idet han er tro mqd sig selv eller er retfærdig, maa 
han frelse dem, der vil frelses ved ham, og hvem han 
har lovet Frelse. Han fører sin Sag og deres Sag 
igjennem til Sejr ad den rette Vej, i Retfærd fra først 
til sidst. 

Idet nu Mennesket ved Troen bliver medoptaget i 
dette Guds Retfærdsliv, bliver Følgen denne, at 
dette Menneske, der har mistet sin Ret (til Riget), 
mistet den ved egen Medskyld, bliver hjulpen til denne 
Ret igjen. Mennesket skabt i Guds Billede har en 
Ret, som Guds Fjende har frarøvet det. Men da Gud 
har gjort Anstalter til, idet han fører sin egen Ret 
til Sejr, ogsaa at skaffe Mennesket dets tabte Ret 
igjen, ja vel netop skaffe sin egen Ret anerkjendt ved 
at forhjælpe Mennesket til dets tabte Ret, gjælder det 
om ikke at tabe Troen til denne Rets Gjenerhvervelse 
eller lade sig af Røveren kyse fra at haabe derpaa. 
Hvad et Menneske har sand Trang til, har det i 
Grunden ogsaa Ret til, og hvad Gud har kaldet det 
til, forjættet og lovet det, det er dets Ret, hvor sandt 
det saa end er, at Retten er forspildt, ligesom spillet 
bort. Men Mennesket naar aldrig at faa sin Ret til- 
bage uden ved at faa den medoptaget i, indlemmet i 
Guds Ret, ved at „underlægge sig Guds Retfærdighed* 
(Rom. 10, 3). Ved at Mennesket faar sin Sag med- 
optaget i Guds retfærdige Sag, naar det. ogsaa, at dets 

Xlet bliver ført til Sejr sammen med Guds egen; men 
<ietté at underlægge sin Sag under Guds hedder at 
Ir o paa ham, at betro sin hele Sag til ham. Herom 
har Herren udtalt sig i en Lignelse (Luk. 18, 1-8, jfr. 
11, 5-8). Ligesom en Kvinde, der holder fast ved 
Troen paa sin Ret og bliver ved i Bøn at kræve den, 
ogsaa naar at faa Ret, saaledes siger Herren, „skulde 
<Jud ikke skaffe sine udvalgte Ret, der raabe til 
ham Dag og Nat, endog han tøver overfor dem; jo, 
han skal snart skaffe dem Ret**, blot de bevare Troen 
iil ham og deres Ret ved ham. Det Udtryk, der her 
bruges om at „skaffe Ret" {ixSixTjmv noesh)^ synes at 
tyde hen paa, at den Ret (Scxy/), der er Tale om at 
naa, skal udfries af (éx) en Røvers Vold. Og saaledes 
«r det jo ogsaa, at Djævelen i allerhøjeste Grad med 
Urette har faaet os i sin Vold, som en falsk Spiller 
fanger en letsindig i sit Garn. Men den Ret, Fjenden 
har vundet over os, er dog meget mere end en Skin- 
ret, saa vi selv skulde kunne hjælpe os til Rette. 
Han har ikke blot Ret til at slaa Legemet ihjel, men 
kan ende med at faa Ret til at øde baade Sjæl og 
Legeme i Gehenna (Matth. 10, 28). Men Udfrielsen 
iil Ret sker ved, at det er Gud, der „skaffer Ret", 
og han gjør det ved at lade os faa vor Ret med- 
op taget i hans den evige, ukrænkelige Ret. At han 
tøver (fiaxpod^uiJLh)^ kan synes Uvillie til at høre Raabet 
om Hjælp, men det har anden Grund, idet han ikke 
vil, at nogen skal forødes men alle om muligt frelses; 
2 Pet. 3, 9. Vi maa saaledes trøste os til, at naar 
Ouds Retfærdighed bliver aabenbaret, saa vil ogsaa 
vor tabte Ret vise sig som gjenvunden, alt under For- 
udsætning af, at vi har skudt vor Sag ind under ham, 
som Gud har sendt os, at han skal være vor Frelser 
og Verdens Dommer. 

Er vi i Troen ham underlagte, da ere vi iførte 
„Retfærdigheds Vaaben" (2 Cor. 6, 7), „Retfærdigheds 
Pandser** (Ef. 6, 14), og stunde fremad til Møde med 
„de fuldkommede retfærdiges Åander** (Hebr. 12, 23), 
thi det er en idelig gjentaget Forjættelse, at „den ret- 
færdige ved Troen skal leve" (Rom. 1, 17. Gal. 3, 11. 
Hebr. 10, 38) og høste „Retfærdigheds Frugt" i Fred 
(Hebr. 12, 11; Jak. 3, 18).- „Retfærdigheden af Tro 
siger: Ordet er dig nær i din Mund og i dit Hjærte" 
(Rom. 10, 6. 8) og mener dermed, at Christus er os 
nær som den, der er os Guds Retfærdighed. Al Vidnen 
for Christus maa derfor ogsaa blive Vidne om Retfær- 
dighed (Joh. 16, 8. Åp. Gj. 21, 25), enten saa denne 
Retfærdighed modtages til Frelse eller forskydes til 
Dom. Men dermed ender det ny Testamente som Be- 
tegnelse for Troens Liv: „lad den retfærdige gjøre 
Retfærdighed« (Åab. 22, 11). 

Men hvad der er gjennemgaaende i det ny Testa- 
. mente, er dette, at sand Retfærdighed kan der ikke 
være Tale om uden som Meddelelse af Guds Retfær- 
dighed, Liv af Guds Liv. Gud vil give dette at tjene 
ham i Retfærdighed (Luk. 1, 76). Men Guds Ret- 
færdighed betegner dette, at han elsker og hævder 
det rette; han fører sin Ret {Sixn)) og de forurettedes 
Ret frem til Sejr. Guds Vej til denne Sejr er den 
rette; det er i Forhold dertil, det hedder om Trold- 
manden Elymas (Ap. Gj. 13, 10), at han er „en Fjende 
af al Retfærdighed og hører ikke op med at forvende 
Herrens de lige Veje", ligesom det (Ap, Gj. 8, 21)^ 
siges om Simon Troldmand, at hans Hjærte er ikke 
lige for Gud, thi det lige, rette er Grundbetydningen 
i Retfærd. Men det, som derfor er ligesom forrest i 
Guds Retfærdighed, er ikke det straffende og døm- 
mende, men det evig sandes og godes Sejr, dernæst 

det naadige, det frelsende, og først tilsidst det døm- 
mende over alt det, som ikke vil den rette Vej til det 
rette Maal, alt det, der evigt sætter sig op imod, hvad 
Ret er, og det er Uretten (ddcxea), i sin sidste Grund 

Lovløshed {dvo/Jiea). 



Retfærdiggjørelse. 



For os vilde der aldeles ingen Grund være til at 
høre efter, hvad der er vidnet for os om Guds Ret- 
færdighed, naar der ikke var Mulighed for og Adgang 
til, at vi kunde trods vor Synd gjøres delagtige i den. 
Vi have set, at al sand Retfærdighed, der omtales som 
Menneskers, er kun Meddelelse af, Gave af Guds 
Retfærdighed, som det da i alle Maader maa siges, 
at hvad vi er, det er vi af ham alene. Der kan slet 
ikke tales om Retfærdighed hos et Menneske, uden den 
er ham givet af Gud. Dette er nu saa selvindlysende 
for Christne, at ingen vil modsige det; Gud har givet 
os sin Søn, og han er bleven os Retfæpdighed fra Gud, 
saa vi ligesaalidt som Paulus vil høre Tale om nogen 
anden Retfærdighed end „den ved Christi Tro, Ret- 
færdigheden af Gud formedelst Troen« (Fil. 3, 9). 
Enhversomhelst anden Retfærdighed end den, der er 
Gave af Gud til Troen, er kun Selvretfærdighed, Egen- 
retfærdighed, der, hvad Fuldkommenhed den saa end 
drives til, er uden evigt Værd og kan ikke skaffe 
nogen Ret. 

Dette, at vi delagti^gjøres i Guds Retfærdighed og 
derved „skaffes Ret**, betegnes i det ny Testamente 

paa mangfoldige Steder ved Ordet Retfærdiggjørelse. 
Der er om dette Ord en staaende Strid gjennem Aar- 
hundreder mellem de katholske og protestantiske Dog- 
matikere. Den protestantiske Lære herom er denne, 
at Retfærdiggjørelse vil sige, at „Gud erklærer os 
for retfærdige eller forlader os alle vore 
Synder"; „den betegner ikke, at vi ere blevne synde- 
fri i os selv, men at vi blive syndefri for Gud, idet han 
erklærer os for retfærdige. — Syndsforladelse og Ret- 
færdiggjørelse er et og det samme.** Denne Lære er 
utvivlsomt indeholdt i den augsborgske Bekjendelse: 
„Menneskene retfærdiggjøres uforskyldt formedelst 
Ghristus ved Tro, naar de tro, at de tages til Naade 
og Synderne forlades for Christi Skyld, som ved sin 
Død fyldestgjorde for vore Synder. Denne Tro til- 
regner Gud hos sig istedenfor Retfærdighed** (Artik. 4). 
Vistnok er det her holdt mere uklart, at Retfærdig- 
gjørelse og Syndsforladelse er et og det samme, at 
Retfærdiggjørelse er dette, at Gud tilregner os Ret- 
færdighed, uden at vi er retfærdige, at Retfærdiggjørelse 
er en Erklæring om os og ingen Gave til os, at 
det er, som det senere hedder klart betegnende, en 
„actus forensis*^, hvorved vor Synd tilgives men intet 
positivt gives; men det er vel nok alligevel Meningen; 
især er det betegnende, at Tro skal for Gud træde i 
Stedet for Retfærdighed, thi det siger jo, at Retfær- 
dighed har vedkommende ikke. I hvert Fald er det 
siden bestandigt saaledes udformet og forstaaet. Her 
maa ikke tænkes paa, at vi gjøres virkelig retfærdige,' 
meddeles en virkelig, positiv Retfærdighed, men Gud 
erklærer os for at være retfærdige, skjøndt vi i os selv 
ikke er det eller derved blive det, med mindre man 
ved Retfærdighed kun forstaar dette at have sin Synd 
forladt. Troen betragtes ligefrem som Vederlag, som 
Æqvivalent for Retfærdighed. 

Herimod er der fra katholsk Side altid nedlagt 
bestemt Indsigelse. Man hævder her, at der med Ret- 
færdiggjørelse virkelig gives noget og ikke blot til- 
gives. Vistnok forvilder man sig her ud i dette, at 
det, der gives, skal i Mennesket virke Gjerninger,, der 
ogsaa retfærdiggjør, idet Retfærdiggjørelsen først bliver 
fuldendt ved den Christnes egne retfærdiggjørende 
Gjerninger; men dette er ingen nødvendig Følge af den 
første Hævdelse af, at der ved Retfærdiggjørelse gives 
noget positivt, en virkelig Retfærdighed. Det synes saa 
unegteligt, hvad der fra denne Side fremhæves, at Gud 
kan ikke erklære nogen for retfærdig, naar han ikke er 
det, han kan det ikke af den simple Grund, at han 
ikke kan lyve, kan aldrig nogensinde erklære noget for 
at være andet end det, det er. Men derfor fastholdes 
det fra denne Side, at Retfærdiggjørelse er at gjøre 
retfærdig, meddele Evnen til at blive retfærdig, og 
det vil jo sige: meddele Adgang til Delagtighed i hans 
ege* Retfærdighedsliv. Paa hvilken Side Retten her 
hovedsagelig er, vil ses af Ordets mangfoldige Brug i 
det ny Testamente, naar man da ikke atter vil gaa 
den Vej at udkaare sig nogle enkelte Steder, hvor man 
mener at kunne finde det brugt i den Betydning, man 
synes om, og overse og skyde til Side alle de andre 
Steder, hvor denne Betydning umuhgt kan hævdes. 
Den rette Vej bliver her som altid at undersøge, hvor- 
dan Herren selv har taget Ordet i Brug i sin Tjeneste, 
og saa se, om ikke hans Apostle har brugt det paa 
samme Maade, thi en Betydning, der maaske kan presses 
ind nogle Steder hos en Apostel, men er i aabenbar 
Strid med Brugen alle andre Steder, fremfor alt da 
med Herrens egen Brug, det er den uforsvarligste 
Maade, man kan søge at tyde Ordet paa. 

Ordene retfærdiggjøre (Sexacocu) og Retfærdiggjørelse 
(Sexacoai^) ere vel afhjemlede i det ny Testamente. 

Efter Formen betyder det første ligefrem: at gjøre ret- 
færdig, og Navneordet: dette at gjøres retfærdig, og 
Helt at gaa bort fra denne oprindelige Grundbetydning, 
fordi den ikke anerkjendes i Dogmatiken, er ikke for- 
svarligt, naar man da ikke paa det haardeste er nødt 
til det, idet man ellers slet ingen fornuftig Mening kan 
komme til. I Evangelierne findes kun Udsagnsordet, 
retfærdiggjøre. Det første Sted, det findes, er Matth. 
12, 37: „at dine Ord vil du blive retfærdiggjort og af 
dine Ord vil du blive domfældt." Betydningen af Or- 
dene er nærmest at faa Ret og at frakjendes Ret; 
thi Ordet, som her danner Modsætningen til retfærdig- 
gjøre, nemlig xara8cxdC<o betyder at fælde Dom over 
(Matth. 12, 7, Luk. 6, 37, Jak. 5, 6), og den ligefremme 
Modsætning dertil er: ved Dom at faa Ret, som Herren 
da ogsaa her taler om, hvad der vil ske paa Domme- 
dag, hvor Menneskene skulle gjøre Regnskab for de 
Ord, de har talet. At det skulde betyde: erklære for 
retfærdig uden at være det i sig selv, vil slet ikke 
kunne give nogen Mening. Paa den selvsamme Maade 
bruges Ordet Luk. 7, 29: „alt Folket, som hørte ham, 
endog Tolderne, retfærdiggjorde Gud og bleve døbte 
med Johannes Daab". Meningen er, at de tilkjendte 
Gud Ret, gav ham Ret, idet de dømte sig selv. 
Luk. 18, 14 siger Herren om Tolderen, der bad om 
N-aade, at „han gik retfærdiggjort hjem til sit Hus". 
Der hgger ikke heri nogen Hentydning til, at han blev 
erklæret for andet end det, han i sig selv var, men 
han fik den Naade, han bad om, og han fik i en vis 
Forstand Ret; der er jo nemhg ligesom Sag mellem 
ham og Farisæeren, Farisæeren vil dømme ham (Luk. 
18, 11), og han er ogsaa villig til at bøje sig for den 
Dom. Men han bliver tilkjendt Ret, og den anden 
frakjendt den. Saa er der det klare Ord af Herren 
Matth. 11, 19, Luk. 7, 35, at „Visdommen blev ret- 

tærdiggjort af sine egne Børn**. Det kan jo ikke sige 
andet, end at den kom til sin Ret i dem, beviste og 
hævdede sin Ret, fik Ret overfor dem, der miskjendte 
den. Og naar saa Herren Luk. 10, 29 siger ora den 
lovkyndige, der havde bragt sig selv i Forlegenhed, at 
„han vil retfærdiggjøre sig selv*, samt om Fari- 
sæerne i Almindehghed, at de „retfærdiggjøre sig selv" 
(Luk. 16, 16), da kan dog Meningen ikke være anden 
end at hævde sin Ret, give sig selv Ret, tilkjende sig 
Ret, og ikke paa nogen Maade at erklære sig for at 
være retfærdig uden at være det; det sidste giver jo 
slet ingen Mening, thi alle Farisæeres Mening var netop, 
at de i sig selv var retfærdige. 

Denne ér nu altsaa Herrens egen Brug af Ordet, 
at det egentlig betyder: give Ret, skafife Ret, og der- 
næst give Del i Naaden og Frelsen; og vi maa saa 
huske paa hans Ord om at hungre efter Retfærdighed, 
at søge Guds Retfærdighed, hvad jo i alle Maader har 
sin Anvendelse paa den retfærdiggjorte Tolder; huske 
paa hans Ord om, at Gud vil „skaffe sine Ret**, og at 
den, der tager mod den retfærdige, faarDel med ham, 
og vi vil da indse, at det at retfærdiggjøres er noget 
andet end formelt at erklæres for retfærdig, men at 
det betyder virkeligt at faa Ret, virkelig mspttes med 
Retfærdighed, finde den Guds Retfærdighed, der søges, 
levende medoptages i Retfærdslivet, som da Tolderen 
alle Dage ér det trøstefulde Eksempel paa Vejen til 
Ophøjelse. Og afgjort er det, at i Evangelierne kan 
der aldrig være Tale om at forstaa Ordet om at er- 
klære nogen eller noget for andet end det, det i 
sig selv er. Denne Betydning har ikke mindste Støtte 
i Herrens Brug af Ordet; han lader aldrig nogen ret- 
færdiggjøres, uden han har Ret og er i sig selv ret- 
færdig, hvad jo den da fremfor alt er, der har levende 
Del i Guds Retfærdsliv. 

Gaa vi nu til de øvrige Skrifter i det ny Testa- 
mente, da er det jo i Virkeligheden Apostelen Paulas 
alene, der har optaget og videre udviklet denne Herrens 
Talebrug og Udtryksmaade. At der i Jakobs Brev 
gjøres Brug af Ordet, synes at være i ligefrem Mod- 
sætning til, som en Indsigelse mod den Brug, Paulus 
har gjort af Ordet og skaffet det Hævd paa. Jakob 
vilde neppe selv brugt Ordet, naar ikke det var, at 
han vilde gjøre Indsigelse mod en Brug af det, som er 
kommen ham for Øre, men som han ikke synes at 
have forstaaet, i hvert Fald ikke har billiget. Men 
Paulus har brugt det med ganske særlig Forkjærlighed, 
fornemncielig i Brevene til Romerne og Gaiaterne, og 
har funden det uerstatteligt til at udtrykke det, han 
vilde udsige, og det er bleven ham saa meget mere 
værdifuldt, som han har kunnet finde det brugt i det 
gamle Testamente om den store Stamfader for alle 
troende, Abraham, eller da har der fundet et lignende 
Udtryk (1 Mb. 16, 6), at „hans Tro blev regnet ham 
til Retfærdighed.« 

Den første Gang, vi høre Paulus benytte Ordet, er 
i hans Tale til Jøderne i Antiochia i Pisidien paa hans 
første Missionsrejse. Sin indholdsrige Tale til dem efter 
deres egen Opfordring paa Sabbaten, hvor Paulus har 
aflagt et fuldstændigt Vidnesbyrd om Jesus til hans 
Opstandelse fra de Døde, ender han med disse Ord: 
„ved ham kundgjøres eder Syndernes Forladelse, og 
fra alt, hvorfra I ikke kunde retfærdiggjøres ved Mose 
Lov, retfærdiggjøres ved denne hver, som tror« (Ap. 
Gj. 13, 38. 39). Paulus maa forudsætte Ordet som 
kjendt for og forstaaeligt for Hørerne; og at det var 
dette, følger jo ogsaa af, at Herren bruger det i sin 
Tale til Folket. Som Paulus nu her anvender Ordet, 
falder det paa det nærmeste sammen i Betydning med: 
frelse. Det, som han lover dem Retfærdiggjørelse 

fra, maa jo være det onde i det hele. Naar Paulus 
herefter gjør den mangfoldige Brug af Ordet i sine 
Breve, da bruger han det i Almindelighed ikke i denne 
Forbindelse: fra noget; kun Rom. 6, 7 forekommer 
igjen Forbindelsen i dette Udtryk, at „den, som er død, 
er retfærdiggjort fra Synden**, løst fra den, frigjort fra 
den, idet Død er Syndens Sold. Naar retfærdiggjøres 
saaledes forbindes med Ordet fra, maa det væsentlig 
betyde det samme som: frelse, befri fra, enten der saa 
alene tænkes paa Synden eller paa alle dens onde 
Følger tillige; thi ganske vist er Synden det første, vi 
maa fries fra, om vi skal komme i Naadestand hos Gud, 
eller Guds Naade mod os begynder med Syndernes 
Forladelse; men der er mere ondt at frelses fra end 
selve Synden, og det er vel ogsaa dette, Paulus tænker 
paa, naar han siger, at vi retfærdiggjøres fra alt. 
At fries fra Synden er meget mere end blot at faa 
den forladt. Derfor se vi ogsaa i det anførte Sted 
Ap. Gj. 13, at V. 38 og 39 ere sideordnede som to 
Virkninger; havde Versene været forbundne med „thi**, 
kunde man have sluttet, at Retfærdiggjørelse betegnede 
det samme som Syndernes Forladelse. Men ligesaa 
lidt som der nu her kan være Mulighed for at finde 
Ordet brugt i den egenlig dogmatiske Betydning af at 
erklæres for retfærdig uden i sig selv at være det, 
da det øjensynligt her har en mere særegen Betydning 
af at befri, saaledes forekommer det mig ogsaa, at man 
maa sige, at Paulus endnu ikke er naaet til her at 
uddybe Ordets Betydning fuldt; han har, om man saa 
maa sige, endnu ikke rigtig Magt over det, saaledes 
som han siden i Brevene med saa stor Forkjærlighed 
bruger det. Og dette er jo ikke det eneste Vidnesbyrd 
om, hvad der da ikke er noget ærerørigt i, saalidt som 
det godt er tænkeligt anderledes, end at Paulus er 
vokset i klar Indsigt i og sikker Brug af den Betragtning, 

han siden paa saa ejendommelig Maade er den store 
Talsmand for. Ogsaa ham gjaldt det, at han vokser 
som i Alder saa i Visdom og naaede siden et fyl- 
digere Udtryk for det, han vilde sige, end der fra først 
af stod i hans Magt. Men lige fra først af er han 
sikker i, at ingen retfærdiggjøres uden ved Tro paa 
Ghristus, og at denne Retfærdiggjørelse ikke er en Er- 
klæring om at anses for at være retfærdig, men er en 
virkelig Befrielse fra alt det, som Loven vel kunde 
dømme for men ikke frelse fra. 

Gaa vi nu til Pauli Brug af Ordet i. hans Breve, 
da se vi af Eksempler fra de forskjelligste Tider, at 
Ordets egentlige Betydning af at »skaflfe Ret", „hævde 
i sin Ret" er ham meget vel bevidst. Naar han Rom. 
3, 4 skriver om Gud: „at du maa retfærdiggjøres i 
dine Ord", og 1 Tim. 3, 16, at „han, som blev aaben- 
baret i Ejød, blev retfærdiggjort i Åand", da er det 
selvindlysende, at her ikke kan være Tale om, at Ret- 
færdiggjørelse er det samme som Syndsforladelse, eller 
at det betyder dette at erklæres for retfærdig uden i 
sig selv at være det. De^t kan ikke sige andet end 
bevise sig som retfærdig, hævdes i sin Ret. 

Men Hovedbrugen, han gjør af Ordet, er naar han 
opstiller Modsætningen mellem Retfærdiggjørelse af 
Gjerninger og Retfærdiggjørelse ved Tro. Det er Pauli 
bestemte Paastand, at ingen kan retfærdiggjøres 
af Gjerninger. Saaledes skriver han Gal. 2, 16: 
„et Menneske retfærdiggjøres ikke af Lovs Gjerninger, 
— af Lovs Gjerninger retfærdiggjøres intet Kjød". 
Gal. 3, 11: „ved Lov retfærdiggjøres ingen for Gud". 
Gal. 6, 4: „I ere skilte fra Ghristus, I som retfærdig- 
gjøres ved Lov". Rom. 3, 20: „af Lovs Gjerninger 
retfærdiggjøres intet Kjød for ham". Rom. 4, 2: „hvis 
Abraham blev retfærdiggjort af Gjerninger, har han 
Ros, men ikke for Gud". Det er klart af disse hans 

Udtalelser, at det er umuligt at ret færdig g j øres af 
Gjern in ger (i? iftywv) eller ved Lov {év vofiw). Men 
hvad mener han saa med denne Retfærdiggjørelse, 
der ikke kan naaes ved Lov eller af Gjerninger? Dette 
fremgaar klarest af Rom. 2, 13: „ikke Lovens Hørere 
ere retfærdige for Gud, men Lovens Gjørere skulle 
ret færdig g j øres*. Det er umuligt her at komme 
bort fra, at det at retfærdiggjøres er at gjøres ret- 
færdig, virkelig naa Retfærdighed; og det er Pauli 
Mening, at det kan ikke naaes ved Lov, fordi ingen 
kan gjøre den, holde den. Kunde nogen holde den, 
var han ogsaa retfærdig, eller var derved retfærdiggjort. 
Og hermed kan man jævnføre Herrens Ord Luc. 10, 
26 — 28: „gjør det, saa skal du leve**, thi at retfærdig- 
gjøres er at faa evigt Liv. Det er nu dette Paulus 
mener, er umuligt, fordi ingen kan holde Loven. „Der- 
som der gaves Lov, som kunde levendegjøre, var 
Retfærdigheden virkelig af Lov** Gal. 3, 21. Men det 
er dette, han bestemt hævder Umuligheden af, fordi 
ingen kan »gjøre den og leve*. At han imidlertid, 
naar han i disse Forbindelser taler om at retfærdig- 
gjøres, ikke mener at faa Syndsforladelse eller erklæres 
for retfærdig uden at være det, men rent ud at være 
retfærdig, er klart fremfor alt af Rom. 2, 13; at 
retfærdiggjøres er at befindes retfærdig, ganske 
som det siges om Gud Rom. 3, 4. 

Hvad der altsaa ikke kan naaes ved Lov eller 
Gjerninger, hævder han, naaes ved Tro, ved Troen paa 
Jesus Ghristus. „Et Menneske retfærdiggjøres ikke af 
Lovgjerninger men alene ved Jesu Christi Tro. Vi 
troede ,paa Jesus Ghristus, forat vi kunde retfærdig- 
gjøres af Christi Tro* (Gal. 2, 16). „Gud retfærdiggjør 
Hedningene af Tro" (Gal. 3, 8). „Loven blev vor 
Tugtemester til Ghristus, forat vi skulde retfærdiggjøres 
af Tro* (Gal. 3, 24). „Gud retfærdiggjør den af Jesu 

Tro** (Rom. 3, 26). »Vi slutte, at et Menneske ret- 
færdiggjøres ved Tro uden Lovgjerninger** (Rom. 3, 28) ; 
„Gud er en, han der retfærdiggjør af Tro og ved Troen" 
(Rom. 3, 30). Nu maa man jo gaa ud fra, at ret- 
færdiggjøre tages i samme Mening, naar det siges at 
ske ved Tro, som naar det siges ikke at ske ved Gjer- 
ninger, saa at naar et Menneske retfærdiggjøres ved 
Tro, saa bliver dette Menneske virkelig retfærdig 
i selvsamme Forstand, som det forhen blev sagt, at et 
Menneske ikke kan blive virkelig retfærdig ved Lov- 
gjerninger. Retfærdiggjøre maa have den samme Be- 
tydning i begge Forbindelser, den samme Betyd- 
ning, som det unegteligt har Rom. 2, 13. 

Her er det vel sagtens, at man har ladet sig lede 
vild ved den Brug, som Paulus Rom. 4, 3 gjør af det, 
som i det gamle Testamente er sagt om Abraham: 
»hvad siger Skriften? Abraham troede Gud, og det 
blev regnet ham til Retfærdighed**. Man maa saa vel 
mene, at han ikke ved sin Tro blev virkelig retfærdig, 
men at hans Tro fik Lov til at gjælde som en Er- 
statning istedenfor den manglende Retfær- 
færdighed;^og da nu Paulus fortsætter, »den, som 
ikke har Gjerninger, men tror paa ham, der retfærdig- 
gjør Synderen, regnes hans Tro til Retfærdighed** 
(Rom. 4, 5), saa slutter man, at saa maa det saaledes 
gjælde om Retfærdiggjørelse af Tro, at det betyder 
enten blot Syndsforladelse, som der jo forresten intet 
Hensyn er til i disse nævnte Steder, eller ligefrem, at 
Troen træder i Stedet for Retfærdighed, at 
disse tvende for Gud omsættes i samme Værdi. Naar 
man nu kan forlige sig med denne underlige Fore- 
stilling, at Gud omsætter med hinanden to saa for- 
skjellige Ting som Tro og Retfærdighed, saa var det 
jo vel nok muligt at hævde denne Opfattelse, hvis vi 

slet intet andet hørte af Paulus om, hvad han mener 

med Retfærdiggjørelse end denne hajis Anvendelse 
(Rora. 4, 3. 5) af Ordet fra det. gamle Testamente. 
Men dels har han jo paa det klareste udtalt sig om, 
hvad han forstaar ved Retfærdiggjørelse af Gjerning, 
og maa bruge Ordet i samme Betydning, naar han 
forbinder det med Tro ; og dels er der Ord nok af ham, 
der lede til en hel anden Opfattelse. At det ikke er 
hans Mening, at det er vor Tro, der retfærdiggjør 
.ved at træde i Stedet for Retfærdighed, men at det er 
Gud.s Naade, som vi tro paa, der gjør os retfærdige, 
udtaler han jo afgjort. „Vi retfærdiggjøres uforskyldt 
ved hans Naade formedelst Forløsningen" 
(Rom. 3, 24); „retfærdiggjorte af Tro have vi Fred 
med Gud formedelst Herren** (Rom. 6, 1); „ret- 
færdiggjorte ved hans Blod skulle vi frelses fra 
Vreden ved ham" (Rom. 6, 9). „Ens retfærdige Gjer- 
ning er bleven for alle Mennesker til Livsretfærdig- 
gj øreise** (Rom. 6, 18). „Retfærdiggjorte ved hans 
Naade ere vi blevne Arvinger til Liv** (Tit. 3, 6). Me- 
ningen heraf synes ikke at være tvivlsom, at ved at 
tro paa ham, som hengav sig til os i Døden, faa vi 
Adgang til at delagtiggjøres i hans Retfærdsliv, 
saa at vi blive virkelig retfærdige i Liv, gjorte 
retfærdige som han, hvis Liv vi nu dele med ham. 

Hvis det virkelig var Pauli Mening, at Retfærdig- 
gjørelse er denne formelle Akt, at Gud erklærer os for 
at være retfærdige, uden at vi virkelig er det, hvad 
Mening bliver der saa dog i, at samme Paulus, der 
taler om, at „hvem Gud kalder, dem har han ogsaa 
retfærdiggjort** (Rom. 8, 30) og at „ingen kan anklage 
Guds udvalgte, Gud er den, som retfærdiggjør** (Rom. 
8, 33), at han siger: „vel- ved jeg intet med mig selv, 
men i dette er jeg ikke retfærdiggjort** (1 Gor. 4, 4), 
og „I ere aftvættede, I ere helliggjorte, I ere retfærdig- 
gjorte** (1 Gor. 6, 11). Hvor kunde han dog stille 

disse Ord i denne Orden, dersom Retfærdiggjørelse 
ikke havde noget at gjøre med Naadens Tilegnelse 
Livet igjennem, dersom den ikke havde noget at gjøre 
med Menneskets sædelige Gjenoprejsning til Retfær- 
dighed, til at .blive Guds Retfærdighed« (2 Cor. 6, 21)? 
Og den almindelige Tale om, at Retfærdiggjørelsen 
siges at være formedelst Ghristus, være ved hans Blod, 
fordi han med sin Død har gjort saaledes Fyldest, at 
Gud kan gjøre det, som han ellers ikke kunde, slaa 
Streg over, at vi er ikke retfærdige, og lade Troen 
gjælde som Vederlag for dette manglende, den er jo 
aldeles afskaaret ved Pauli rene Ord (Rom. 4, 26), at 
„Ghristus er oprejst til vor Retfærdiggjørelse*. 
Denne Udtalelse kuldkaster jo alt om hans fyldest- 
gjørende Døds Tilstrækkelighed til at skaffe os Ret- 
færdiggjørelse, naar den fastslaar, at det er hans 
Sejrsliv og vor Delagtighed i det, der virker den. 

Den ligefremme, enfoldige Forstaaelse af Pauli 
Brug af Ordet synes mig at være denne, at den Ret- 
færdighed, som et Menneske maa have for at leve 
saligt med Gud, men som ingen kan skaffe sig selv 
ved Lov eller Lovgjerninger, den hjælper Gud os til 
ved af Naade at give os ham, der er os „Retfærdighed 
fra Gud« (1 Cor. 1, 30). Ved i Tro at hengive sig til 
ham faa vi Retfærdiggjørelse, Adgang til ved ham at 
blive virkelig retfærdige, og selve Hengivelsen til ham 
regnes os til Retfærdighed, fordi den virkelige Hen- 
givelse til ham er ogsaa den virkelige Modtagelse af 
Livet i ham, der jo alligevel skal leves, for at der kan 
naaes frem til den evige „Livsretfærdiggjørelse« (Rom. 
6, 18). 

At nu denne Opfattelse af Pauli Lære virkelig gjør 
Fyldest til fuld Forstaaelse af hans Ord, kan vises ved 
at tage et saadant Hovedsted som Rom. 3, 21 — 26. 
Det er dette, han har at melde, at „nu er uden Lov 



38 



Guds Retfærdighed aabenbaret, bevidnet af Loven og 
Profeterne (o: ikke Guds dømmende Retfærdighed, der 
kræver Straf eller Fyldestgjørelse, men hans guddomme- 
lige Retfærdsliv til at hævde sin Ret, med Forjættelserne 
om at skaffe alle dem Ret, der henflyede til ham). 
Guds Retfærdighed (for os Mennesker til Frelse) ved 
Tro paa Jesus ChristuS, til alle og over alle, som 
tro; thi der er ikke Forskjel. Thi alle syndede og 
fattes Ære for Gud (trænge til Frelse); de retfærdig- 
gjøres (hjælpes til Oprejsning ved hans aabenbarede 
Retfærdighed) uforskyldt ved hans Naade formedelst 
Forløsningen i Christus Jesus (hans Død og Opstan- 
delse), hvem Gud fremstillede som Naadestol (Naade- 
kilde) formedelst Troen paa hans Blod, til Fremvisning 
af sin Retfærdighed (den frelsende, retfærdiggjørende), 
paa Grund af, at der i Guds Taalmodighed blev tiet 
til de forhen skete Synder (thi derfor blev der tiet, for 
at Gud kunde komme til at frelse dem, da han ved at 
dømme dem havde afskaaret dem Adgang til Frelse), 
til Fremvisning af sin Retfærdighed i den nærværende 
Tid, at han er retfærdig (i sig selv) og retfærdiggjør 
den af Jesu Tro (frelser ved sin Retfærdighed dem, 
der søge Frelse)*. Den Retfærdighed, Gud vil vise, er 
paa ingen Maade, at han vil fælde Dom; men han vil 
vise, at han selv er retfærdig og retfærdiggjør, at han 
faar Ret og skaffer sine Ret. Dette kunde nemlig 
synes bragt i Fare ved, at han har tiet til al begaaet 
Synd og taalt den; og det kunde han heller ikke have 
gjort, naar han ikke havde vidst Udvej til Frelse fra 
al denne Synd. Men havde han ikke tiet, til Frelsens 
Dag kunde komme, var jo heller ikke alt det bleven 
frelst, som nu kan blive det, idet Dommen er holdt 
tilbage. Den Retfærdighed, han har aabenbaret og vil 
fremvise, er derfor fremfor alt den frelsende, at han 
er retfærdig og retfærdiggjør, at han kan naa sit Maal 

og hjælpe alle til at naa det med ham. Saaledes er 
Glids Retfærdighed aabenbaret, at der er sket Op- 
rejsning (Joh. 16, 10) og Frelse, ^al Retfærdighed er 
opfyldt« (Matth. 3, 16). 

Derfor fortsættes (Rom. 3, 27 fif.): ^hvor er da 
Rosen? (dertil var der jo aldeles ingen Anledning, 
hvis det var den dømmende Retfærdighed, her taltes 
om) den er udelukket. Ved hvilken Lov? Ved Gjer- 
ningers? nej ved Tros Lov. Thi vi slutte, at et Men- 
neske retfærdiggjøres ved Tro uden Lovgjerninger. 
Eller er Gud alene Jøders?, mon ikke ogsaa Hednin- 
gers? Jo, ogsaa Hedningers; efterdi én er den Gud, 
der vil retfærdiggjøre Omskjærelse af Tro og Forhud 
formedelst Tro". 

Her er i hele denne vigtige Redegjørelse fra Paulus 
slet ikke Tale om, at Gud faar Lejlighed til at fælde 
sin taalmodigt tilbageholdte Dom, at han faar Fyldest- 
gjørelse eller Forsoning; alt dette lægges ind deri. Her 
er kun Tale om, at han faar sin Forjættelse op- 
fyldt, hans store Løfteord om, at han vil gjenoprette 
Rettéfc. Og det sker uden Lovens Hjælp, alene ved 
hans Naade, ved Forløsningen i Christus, ved hans 
Naade, der er lige tilgængelig for alle paa samme 
Maade : ved Tro. Her er slet intet for nogen at rose 
sig af, thi Gud alene har gjort det altsammen, for at 
aabenbare sin Retfærdighed, der var ligesom 
skjult i den Tid, da Synd skete upaatalt, uden at der 
var Frelse fra den. Det kunde da se ud, som om Gud 
lod det gaa saa galt, som det vilde, gav tabt og glemte 
sit store Ord om Frelse og om at knuse Slangehovedet. 
Men han har nu vist, at hsin har Ret, kan hævde sin 
Ret, kan skafife alle dem Ret, der vil søge den hos 
ham og tage mod den i Tro. Dette er »Guds Ret- 
færdighed", og det er dette, Herren var sendt til: „at 
bringe Retfærdigheden frem i hele sin Fylde". 

Den guddommelige Retfærdighed kan ikke føres til 
Sejr, uden at Mennesket ogsaa forhjælpes til Retfær- 
dighed, thi Menneskesagen er siden Guds Dom i Edens 
Have medoptaget i Guds egen retfærdige Sag. Da nu 
ingen kan vinde Retfærdigheden ved egen Anstrængelse, 
— selv den fulde Lovretfærdighed, som Paulus hævder, at 
han havde (Fil. 3, 6), er ikke istand til at føre ud af 
Trældommen, — maa den gives ved Indlemmelse i 
Jesus som den retfærdige fra Gud. Men denne Given 
er ikke en blot Rétsformalitet, men en virkelig Given, 
en virkelig Meddelagtighed . i Retfærdigheden. Visselig 
er Begyndelsen her uadskillelig fra Syndsforladelse, 
men den levende Begyndelse er mere end blot Synds- 
forladelse; den er Begyndelsen til en fuld Retfærdig- 
gjørelse, som vil ende med, at Mennesket er retfærdigt, 
er »Guds Retfærdighed". Men idet det levende og 
virksomt indlemmes i Guds Retfærdighed, faar det Ret 
overfor sin Modstander, saa at Mennesket naar til at 
gjenvinde sin tabte Ret ved at faa Retfærdigheden som 
Naadegave, ved at retfærdiggjøres. Hermed er aldeles 
ikke sagt, at Retfærdiggjørelse er det samme som H^llig- 
gjørelse, men den er den levende Begyndelse dertil og 
maa føre dertil. 

Heri har derfor den romerske Dogmatik Ret, at 
den vil hævde, at Retfærdiggjørelse er noget mere end 
en formel Retserklæring, at den nemlig er en virkelig 
Given af virkelig Retfærdighed. Men naar den saa 
indfører, at Retfærdiggjørelse indeholder i sig dette: 
ved gode Gjerninger selv at udarbejde sig en Retfær- 
dighed, saa bliver dette alligevel ikke andet end en 
Gjerningsretfærdighed, som Apostelen har dømt. Ret- 
færdigheden gives fra først til sidst, den modtages 
uafbrudt i Tro. Retfærdiggjørelse er fra den første 
Begyndelse til den sidste Fuldendelse af Tro; den 
fuldbyrdes gjennem en stadig fortsat Tilegnelse af Jesu 

Retfærdighed, af hans retfærdige Menneskeliv (hans 
StxauojULa Rom, 5, 18). 

Men atter har den romerske Dogmatik Ret i, hvad 
Protestanterne ikke har villet erkjende, at Retfærdig- 
gjørelse ikke sker uden ved Sakramenterne. Prote- 
stanterne har ikke villet henlægge den til noget bestemt 
udvortes, fordi de kun vilde have den til at være en 
Erklæring åfGud men ingen Virkning i Mennesket selv. 
At den sker ved Sakramenterne er kun et andet Ud- 
tryk for, at den er en Meddelelse af og Tilegnelse af 
Jesu Liv; og det ses ikke, hvordan man vil komme 
bort fra dette, at Jesu Liv har kun frelsende Betydning 
for os i samme Forhold, som vi troende tilegne os det; 
men at denne Tilegnelse skulde kunne ske uden ved 
troende Brug af Naademidleme, maatte ikke længer 
drages i Tvivl efter det, som vi har lært om disses 
Betydning. Der er -derfor intet fotgjort i at indrømme^ 
at Retfærdiggjørelse ordentligvis ikke sker uden ved 
Daab, ved Inddaab i Ghristus (Rom. 6, 13—23); ved 
at døbes ind i Ghristus blive vi „Retfærdighedens Tje- 
nere til Helliggjørelse**. Men dette at være ; Retfærdig- 
hedens Tjenere« er i Virkeligheden det samme som at 
retfærdiggjøres. Den Retfærdighed, vi tjene under, er 
ikke for os Guds Trang til at straffe, men hans Villie 
til at hævde al Ret og føre den til Sejr ogsaa os til 
Frelse. Hvor derimod Tanke og Tale vendes til Guds 
Retfærdighed som den, der higer efter at straffe og 
forlanger at fyldestgjøres enten ved Gjerninger eller 
Tro paa fyldestgjørende Lidelse, der synes det ikke at 
kunne andet end at føre til Ångest overfor Gud, den 
vi alle er opdraget med altfor meget af, tværtimod det^ 
som Evangeliet vil lede os til: Fred med Gud, at „ret- 
færdiggjorte af Tro have vi Fred med Gud formedelst 
vor Herre Jesus Ghristus* (Rom. 5, 1). 

Naar man nu fra protestantisk Side, hvor man 

hager sig fast i dette, at „vor Tro regnes os til Ret- 
færdighed*, at enhver troende maa tro sig retfærdig- 
gjort, beraiaber sig for sin Opfattelse paa det tilsyne- 
ladende uimodsigelige, at vi, der tro os retfærdiggjorte, 
ved saa vist som noget, at vi er ikke retfærdige, 
saa at Retfærdiggjørelse kan ikke med Sandhed sige 
andet end Syndsforladelse, da er denne Bevisførelse 
mislig af mere end en Grund. Dels er retfærdig jo 
paa ingen Maade det samme som fuldendt og fuld- 
kommen; dette maatte snarest ligge i Ordet: herliggjort 
(Rom. 8, 17. 30); og der var i Apostlenes Dage ogsaa 
dem, der var ikke blot retfærdiggjorte men herliggjorte, 
som f. Eks. Stefanus. Dels maa vi, naar det fremholdes, 
at vi ikke ere retfærdige, fordi vi ere retfærdiggjorte, 
spørge, hvorledes det da siges, at vi ere hellige; 
1 Cor. 6, 11 stilles helliggjorte endog foran retfærdig- 
gjorte, jfr. 2 Cor. 7, 1, 1 Thess. 4, 3. 7; eller hvordan 
det kan siges med Sandhed, at vi har det evige Liv, 
er gaaet over fra Død til Liv, er forbi Dommen (Joh. 
6, 24). Og det er jo her med det ene ganske som med 
det andet, vi ere hellige og retfærdige i samme Forstand. 
Vi ere det, idet vi ere virkelig indpodede i ham, 
der er „bleven os Retfærdighed og Helligelse fra Gud* 
(1 Cor. 1, 30). Han er heUig og retfærdig, og ved i 
Troen at blive Gren paa hans Træ, er vi delagtige i 
hans Retfærdighed som Hellighed, vi ere retfærdiggjorte 
som helliggjorte. Det er med alt dette saa (ikke, som 
Martensen sagde, at vi ere det væsentligt men ikke 
virkeligt), at vi er det virkeligt, idet vi har den 
levende, evige Begyndelse til det altsammen. Vi er 
det i Troen og i Haabet, netop ligesom vi har ai-vet 
det evige Liv i Haabet. Men det er uforsvarligt at 
sige, air denne Arv ikke er virkelig, at denne Væren 
og Besidden er ikke en virkelig. Det er jo i Virkelig- 
heden kun Udtryk for, at vi alligevel ikke tro det, som 

vi sige. Thi at lade Gud erklære os for retfærdige, 
uden at vi saa tør sige, at vi er det, er en daarlig 
Udvej for alle Parter. Sagen er jo simpelhen, at Ret- 
færdighed som Hellighed er levende Begreber, der 
gives som Sædekorn, og gro til Fuldvækst og Frugt- 
bæren; og Frugten er denne, at „de retfærdige skinne 
som Sole i deres Faders Rige**. 

At nu Jakobs Brev ikke vil lade det gjælde, hvad 
Paulus siger, at vi retfærdiggjøres ved Tro og ikke af 
Gjeminger, men siger det lige imod (Jak. 2, 21. 24. 26), 
kan jo ikke negtes; men det forklares vist bedst ved 
at antage, at Jakob har ikke forstaaet denne Tale- 
brug, som vel endog faldt Apostle noget vanskelig at 
komme ind i (2 Pet. 3, 16). I hvert Fald se vi hverken 
Peter eller Johannes gjøre Brug af denne Udtryksmaade. 
Det synes, at Jakob maa have erfaret, at denne Tale- 
brug vai' bleven almindelig, og har ment, at der maatte 
tages Forbehold derimod, at man ikke virkeligt skulde 
ende med at erstatte Retfærdighed med dette i 
Tro at antage noget, tro sig erklæret retfærdig. Der 
kan nok for ham tænkes Grund til Indsigelse, hvis der 
ogsaa dengang har været dem, der tog det som nu de 
brthodokse Protestanter. Saameget er fuldkommen af- 
gjort, at Jakob har Ret i, at det kan aldeles ikke gjælde 
om Abraham, at han blev retfærdiggjort af den troende 
Antagelse af, at han var erklæret for retfærdig eller 
havde faaet sine Synder forladt. Retfærdiggjørelse af 
Tro i den Forstand, som den protestantiske Dogmatik 
har fremstillet den, kan der ikke være Tale om for 
Abrahams Vedkommende. Det var utvivlsomt ogsaa 
langt fra at være Pauli Mening; men hvis Jakob skulde 
have hørt en saadan Opfattelse fremsat af Retfærdig- 
gjørelse af Tro, kan man forstaa, at han kunde føle 
sig dreven til alvorlig Indsigelse, og det saa meget 
mere, hvis Opfattelsen endogsaa var skejet saa vidt ud. 

som det her lader til at være Tilfældet, at Retfærdig- 
heden kunde erstattes med Antagelsen af, at der er én 
Gud. Han kan her have havt fuld Grund til at gjøre 
sin Indsigelse: »du tror, at Gud er én: du gjør vel, 
ogsaa Dæmonerne tro og skjælve. Vil du vide, hule 
Menneske, at Troen uden Gjerningeme er død (Jak. 2, 
19. 20). Men Jakobs Forstaaelse af, hvad Tro er, og 
hans rene Erklæring om, at „et Menneske retfaerdig- 
gjøres af Gjerninger og ikke af Tro alene" (Jak. 2, 24. 25) 
skal der romersk katholske Theologer til at forklare 
tilfredsstillende. Det simpleste er at sige, at han ikke 
har havt Lejlighed til at naa til en rigtig Opfattelse af 
den paulinske Talebrug om Retfærdiggjørelsen ved Tro. 



Forløsning. 



Det var Pauli Lære, at vi „retfærdiggjøres 
uforskyldt ved Guds Naade formedelst Forløs- 
ningen ved Ghristus Jesus* (Rom. 3, 24). Det 
er heraf klart, at Retfærdiggjørelsen af Naade staar i 
et bestemt Forhold til Forløsningen (dnoÅurpwin^), at 
det er formedelst {8ed) Forløsningen, at Retfærdig- 
gjørelsen alene kan ske. Dette vil jo vistnok sige, at 
hvis der ikke ved Jesus Ghristus var aabnet os Adgang 
til Forløsning fra det onde, var det ogsaa umuligt, at 
Gud kunde retfærdiggjøre os ved Tro paa ham; thi 
Retfærdiggjørelse sigter paa virkehg Retfærdighed, men 
ingen er eller kan blive retfærdig, uden han forløses 
fra det onde, han er i Trældom under. Har man nu 
en uklar Forestilling om Forløsningen, kan dette ikke 
andet end virke tilbage paa Opfattelsen af Retfærdig- 
gjørelsen, idet den sidste er betinget ved den første. 

Det er aldeles afgjort, at alle de Ord, der bete^e 
Forløsning, have deres sidste Rod i det af Herren 
selv brugte Ord Løsepenge (Åurpov) (Matth. 20, 28. 
Mark. 10, 45). Dette Grundsted, hvori al ny testamen- 
lig Tale om Forløsning har sin Rod, maa nøje og 
redeligt overvejes; misforstaaes dette Sted, vil denne 

hinandens Frelse, ligesom han hengiver sit Liv for dem. 
Såaledes har Apostlen Johannes ogsaa fo.rstaaet det 
som vi se af hans rene Ord: «han har sat sit Liv til 
for os; ogsaa vi ere skyldige at sætte Livet til for 
Brødrene* (1. Joh. 3, 16). Men hvis nu Meningen var, 
at Jesus har givet sit Liv til Guds Forsoning og Fyl- 
destgjørelse, ses det ikke^ hvordan hans Disciple deri 
kunde eller skulde efterfølge ham; det er der jo da 
ingen hos os, der siger, at vi skal med vort Liv forsone 
og fyldestgjøre Gud for hinanden. Derimod kan der 
meget vel være Tale om, at Ghristne skal være villige 
til at sætte Livet til for hinanden for at fri hinanden 
fra det onde, og Vidnerne, i den gamle Kirke gik i 
Døden for Brødrene for at tage Stødet af for dem, for 
at slukke den Ild, der kunde friste dem til Frafald, i 
hvert Fald pine dem med idel Fare og Dødsfrygt. Vi læse 
i Ignatius Breve, at ligesom han minder om, at Christus 
er Løsepenge for os (ad Trall.), såaledes betegner han 
oftere i sine Breve sig selv som Sjælsløsepenge (dvTé(lfom) 
for sine Brødre. Det er jo utvivlsomt den samme Seh- 
hengivelse for hinanden i Ghristi Fodspor, som Paulus 
formaner til, naar han skriver: „bær hverandres Byrder 
og opfyld såaledes Ghristi Lov« (Gal. 6, 2). Det kom- 
mer mig for, at hvis Jesus har givet* Gud sin Sjæl til 
Forsoning, saa kan der ikke være Tale om, at dette 
er gjort os til Efterfølgelse, hvad der derimod meget 
vel kan, naar han har hengivet sin Sjæl til Døden for 
at udløse, udfri os fra det onde. 

Fremdeles kommer det mig for, at hvis det var 
Gud, der krævede Jesu Sjæl af ham, sig til Fyldest- 
gjørelse, da vilde Herren ikke have sagt, at »ingen 
tager den fra ham, men han sætter den til af sig selv". 
Dette siger jo dog aabenbart, at den, han giver den 
til, har ikke Magt til at tage den, har ingen Ret til 
den; men jeg kan ikke forestille mig, at han vilde 

Død, saa hvad han giver til Døden, det giver han af 
sig selv. 

Men idet Herren har givet sit Liv i Døden og til- 
lige siger, at han har givet det som Løsepenge, 
bliver Spørgsmaalet : hvortil eller hvem til er denne 
Løsepenge givet. Fortolkerne gaa i Almindelighed helt 
uden om dette Spørgsmaal, det synes kun at være 
længere tilbage i Tiden, man havde Øje for dette 
Spørgsmaals Betydning. Det viser sig nu fra forskjel- 
lig Side, at man mener, det rette Svar er, at Løse- 
pengen er betalt til Gud. Man siger, at det er 
netop ved Betalingen af denne Løsepenge, at Gud har 
ladet sig forsone og nu er istand ti] paa Grund af 
denne Betaling at retfærdiggjøre dem, som den er be- 
talt for, og som vil tro, at den er betalt for dem. Man 
paastaar, at den eneste mulige og fornuftige Fprstaaelse 
er denne, at Løsepengen er betalt til Gud, ham til 
Fyldestgjørelse. Den maa enten være betalt til Djæ- 
velen eller til Gud, da det skal være meningsløst at 
tale om, at den er betalt til en Magt; en Løsepenge, 
siger man, kan kun betales til en Person; og da nu 
vel ingen vil falde paa at sige, at den ligefrem er be- 
talt til Djævelen, bliver der intet andet tilbage at sige, 
end at den er betalt til Gud, til hans Forsoning og 
Fyldestgjørelse. Dette udtales i Almindelighed saa af- 
gjort, at det anses som en Formastelse baade mod Tro 
og Logik at have en anden Mening. 

Det kommer mig nu for det første for, at man ved 
denne Forstaaelse ganske glemmer, i hvilken Forbin- 
delse det er, at Ordet forekommer talt af Herren. 
Det er jo da vel unegteligt, at han har talt det til 
sine Disciple som et Eksempel til Efterfølgelse. 
Dette Hgger jo i Ordet „ligesom". Det er jo hans 
Mening, at de skal tjene hinanden, ligesom han tjener; 
at de skal være villige til at ofre sig for hinanden til 

da der derved er betegnet, at Udløsningen er fra 
det onde. 

Hvad der endelig forekommer mig at tale aller- 
stærkest mod, at Løsepengen skulde siges at være be- 
talt til Gud, er dette, at saa maatte jo logisk ogsaa 
Forløsningen være fra Gud. men dét er jo da vist lige 
stik imod, hvad alle Christne imiiddelbart føle. Vi skal 
ikke forløses fra Gud, men fra det onde; det er ikke 
Gud, vi er i Fængsel og Trældom under, men under 
helt andre onde Herrer. Her vil den umiddelbare 
Sands og Følelse vælge det ene rigtige og uden Tøven 
afvise det falske og fordrejede. Men det hjælper ikke, 
hvormeget man nu vil stive sig mod det forvrængede 
og bagvendte i, at vi skulle udfries fra Gud ; thi er det 
Gudfader, der kræver og modtager Løsepengen (kurpov), 
saa er ogsaa med den haardeste Følgerigtighed For- 
løsningen {dnoÅ6Tpwm<;) fra ham, og det samme gjælder 
saa om alle de andre Ord, der ere dannede Rf Åurpov, 
Det kan ikke nytte, man her vrider sig ved at sige B, 
naar man har sagt A, at man vrider sig ved de uund- 
gaaelige Konsekventser af sin egen Paastand. Og kan 
man nu ikke bekvemme sig til at sige, at vi skal for- 
løses fra Gud, saa bør man dog. vel ogsaa kunne, 
overvinde sig til at opgive den fortvivlede Paastand, 
at Løsepengen betales til ham, at det er ham, der 
kræver den, og enten nøjes med, at den er betalt til 
Døden, som er det ondes Bøddel, eller erkjende, at 
denne Tale om at „give sit Liv til Løsepenge* er en 
billedlig Tale for: »ved sin Død at udfri af det ondes 
Trældom*. Men naar Mennesker en Gang har sat sig 
noget i Hovedet, er de jo ogsaa i en Trældom der- 
under, som de ikke kan udfri sig selv fra. 

Det synes mig nu unegteligt, at den, hvem Løse- 
pengen gives, er det, vi forløses fra. Luther har saa 
rigtig sagt, at vi .forløses fra Synd, Død og Djævels 

Vælde", ret egentlig fra Helvede, og derfor er Løse- 
pengen givet til Døden, den Magt, der fører til Helvede. 
Hvis det var saa, at Herren havde betalt sin Sjæl 
til Gud, maatte man jo ogsaa have Ret til at spørge, 
hvorfor han da giver sin Aand til Faderen (Luk. 
23, 46); thi da vilde Aanden jo af sig selv være „vendt 
tilbage til Gud igjen"; men anderledes er det, naar det 
er saa, at hans Sjæl gik til Helvede. Han har 
givet sin Sjæl til Døden, og derfor hedder det nu 
med Rette: »Døden hersker ikke mere over ham* 
(Rom. 6, 9: 2 Gor. 4, 11); „han døde for at gjøre 
ham magtesløs, der har Dødens Vælde* (Hebr. 2, 14). 
At det var til Døden, han gav sin Sjæl, fremgaar da 
saa slaaende af Ordet, at „han i sit Kjøds Dage frem- 
bar med stærke Raab og Taarer Bønner og ydmyge 
Begjæringer til ham, der var mægtig for at frelse ham 
fra Døden* (Hebr. 6, 7; 13, 20). Og naar det hedder, 
at han er givet hen (Rom. 4, 25; 8, 32; 1 Tim. 2, 6; 
Tit. 2, 14), saa er det jo Gud, der har givet ham hen, 
og saa da vel ikke givet ham hen til sig selv. Nej, 
Løsepengen maa gives til det, vi skal løses fra. Men- 
nesket er i et Fangenskab (de^fxaÅofféa)^ og fra dette 
Fangenskab er det, det skal løses ud. Derfor anven- 
der Herren (Luk. 4, 18) det profetiske Ord paa sig 
selv, at han skal „forkynde de fangne, at de skulle 
løses, — og udlade de plagede i Frihed*, og derfor 
siger • Paulus om ham, at han „bortførte Fanger* 
(Ef. 4, 8). Nu sukker Paulus over, at han er „fangen 
under Syndens Lov, som er i hans Lemmer*, og beder 
derfor om at „udfries fra dette Dødsens Legeme* 
(Rom. 7, 23. 24). Det, der holder ham i Fængsel, maa 
derfor tænkes at være det i vort Legeme, der binder 
os i Synd og til Syndens Sold, og fra alle Sider føres 
man saaledes hen til Døden som den store Fange- 

4* 

vogter, hvem Herren skal betale Løsepenge til, som da 
hans Tjenergjerning var at være »lydig til Døden". 

Efterse vi nu Brugen i det ny Testamente af de 
Ord, der staa i Sammenhæng med „Løsepenge**^ vil 
det vise sig, at de meget godt forlige sig med den 
anførte Opfattelse. Allerede ved Herrens Komme til 
Verden, takker den gamle Sakarias for, at „Gud har 
gjort Løsning for sit Folk** (Luk. 1, 68), og den gamle 
Anna melder om Jesu Fødsel til alle dem, der „ventede 
Løsning i Jerusalem" (Luk. 2, 38, jfr. Hebr. 11, 35). 
Herrens Disciple ventede om ham, at han skulde 
„løse Israel* (Luk. 24, 21), og siden vidne de, at »han 
fandt en evig Løsning** (Hebr. 9, 12), „han gav sig 
selv til Gjenløsning {dwcÅurpov) for mange" (1 Tim. 2, 6), 
ligesom det ogsaa siges, at Gud „sendte Moses som en 
Løser" til Jøderne i Ægypten (Ap. Gj. 7, 35). 

Hvad nu „Forløsningen i Christus" angaar 
(Rom. 3, 24), da bestemmer Paulus den nærmere som 
Befrielse fra Synden; saaledes Ef. 1, 7, „vi have For- 
løsningen ved hans Blod, Syndernes Forladelse" jfr. 
Gol. 1, 14. Christus er „bleven os Forløsning" (1 Gor. 
1, 30). Men derfor opfatter han dog ikke Forløsningen 
som fuldført ved Syndsforladelsen, thi han venter paa 
„vort Legemes Forløsning" (fra Døden. Rom. 8, 23), 
venter i det hele paa „Forløsningsdagen" (Ef. 4, 30), i 
god Overensstemmelse med Herrens Ord, at med hans 
Gjenkomst „nærmer sig vor Forløsning" (Luk. 21, 28). 
Og Paulus ser i det hele Forløsningen som fuldbyr- 
dende sig gjennem hele Naadetiden: „Herren er os 
Pant paa vor Arv til Ejendommens Forløsning 
hans Ære til Pris" (Ef. 1, 14); det er Guds Ejendom i 
Fjendevold, der skal udløses til hans evige Ære. Men 
Udløsningen er ved Jesu Død; „der er sket en Død til 
Forløsning fra Overtrædelserne under den første Pagt, 
for at de kaldede maatte faa den evige Arvs Forjæt- 

telse" (Hebr. 9, 15). Et Hovedsted om Forløsningen^ 
er 1 Pet. 1, 18-21, „ikke ved forkrænkelige Ting, Sølv 
eller Guld, ere I løste Ud af eders fra Fædrene over- 
leverede tomme Vandel, men ved Christi dyre Blod, 
som et ulasteligt og lydeløst Lams, — aabenbaret for 
eder, som ved ham tro paa Gud, der oprejste ham fra 
døde". Det er Billedet af Paaskelammet i Ægypten, 
der her staar ham for Øje; at ligesom Jøderne derved 
løstes ud af Elendigheden, saaledes ere vi ved Christus 
som vort Paaskelam løste ud af den hele nedarvede 
Trældom i det onde. Og det er dette samme, Paulus 
udtaler, at Christus „gav sig selv hen, for at han 
kunde løse os fra al Lovløshed ** (Tit. 2, 14), det er: 
fra alt det onde i dets dybeste Bod. 

Det er her sagt rent ud baade, at vi ere løste 
(éÅurpw&TjTs), og at vi ere løste fra det onde, fra Lov- 
løsheden (dvo/xta), saa at det, vi skal løses fra, er ikke 
noget, der kommer, men noget, vi har været i Træl- 
dom under; og det er det onde i alle dets Skikkelser, 
for Sjæl som for Legeme. Det, vi løses ud af, er 
derfor ikke noget, vi maaske en Gang kan komme til 
at falde under. Der kan derfor ikke være Tale om at 
udløses fra Dommen, som endnu ikke er holdt over 
os, eller fra Vreden, som endnu ikke er aabenbaret; 
der er jo heller ingen Udløsning fra Vreden og Dom- 
men, naar deres Tid er. Medens det derfor hedder: 
„I ere løste ud" (1 Pet. 1, 18), hedder det rigtigt 
Rom. 5, 9: „vi skulle ved ham frelses fra Vreden*; thi 
Forløsningen er sket, men Frelsen fra Vreden er fore- 
staaende. Forløsningen kan saaledes hverken være fra 
Guds Vrede eller Dom, i det hele ikke fra Gud, men 
fra det onde og Døden. 

Paa denne Maade opfattede ogsaa de gamle Kirke- 
lærere Forløsningen. Saaledes siger Åthanasius: „som 
et Lam hengav han sit eget Legeme til Døden som 

Sjæleløsning for alles Frelse", og atter: »han kaldes 
Forløsning, fordi han frelser vort Liv fra Fordærvelse*. 
Gregor af Nazianz skriver: „Giids Søn kaldes Forløsning 
som den, der udfrier os, der holdes fangne under 
Synden, og giver sig selv til Løsepenge, til vores alles 
Renselse**. Theodoreth: „han kaldes saaledes, fordi 
han løste os ud af Djævelens Tyranni". Theophylact: 
„han kaldes saaledes, fordi han gjorde os fri ; thi dette 
betyder Forløsningen: Udfrielsen af Fangenskabet*; 
atter forklarer han Forløsningen ved „den fuldkomne 
Befrielse for alt det onde" (jfr. Suiceri thesaurus). 

Der forekommer imidlertid i det ny Testamente 
Udtalelser om, hvorledes Herren har betalt for os, 
uden at de brugte Ord staa i sproglig Forbindelse med 
Ordet }i)Tpov, Det er, hvor der siges om de Ghristne, 
at de ere kjøbte {dyofjdCw og i^ayopdZw), Alle de her- 
hen hørende Udtalelser ere ensbetydende med at løse 
ud ved Løsepenge. 1 Cor. 6, 20: „I ere dyrt kjøbte, 
ærer derfor Gud i eders Legeme og i eders Aand, 
hvilke høre Gud til". Det er da hermed gjort, utvivl- 
somt, at vi ere ikke kjøbte fra Gud, men til ham. 
Det samme siges: iCor. 7, 23: „I ere dyrt kjøbte, bliv 
ikke Menneskers Trælle" ; det forudsættes, at vi ere 
kjøbte ud af en Trællestand. Det samme siges rent ud 
i Aab. 5, 9: „han kjøbte os til Gud", 14, 3: „de ere 
kjøbte fra Jorden"; 14, 4: „kjøbte fra Menneskene som 
en Førstegrøde for Gud". I Overensstemmelse med 
dette, at vi ere kjøbte ikke fra men til Gud, maa 
det jo altsaa forstaas, naar Paulus skriver: „Ghristus 
udkjøbte os fra Lovens Forbandelse, idet han blev 
Forbandelse for os", og atter: han levede under Lov, 
„for. at han kunde udkjøbe dem under Lov, for at vi 
kunde faa Sønnekaaret" (Gal. 3, 13; 4, 5). Det forud- 
sættes, at de, som ere under Lov, under Lovens For- 
bandelse, ikke ere i Sønnekaaret; den Trællestand, de 

er i (thi Sønnekaaret er Modsætning til Trællestand, 
Roni. 8, 21. 23) er under Lovens Forbandelse (xardpa). 
Her vil vel nu fra orthodoks Side siges, at denne 
Forbandelse er Guds Forbandelse, saa at Ghristus 
har kjøbt os ud fra Guds Forbandelse, altsaa fra Gud 
som den forbandende. Vi ende saa atter i dette, 
at Udløsningen er fra Gud, at vi er ikke kjøbte til Gud 
men fra ham, tværtimod Apostlenes rene Ord foran. 
Det naturlige vil dog være at sige, at Lovens For- 
bandelse er den Forbandelse, som "lOven overgiver 
dem- til, der ikke holde den ; og at denne Forbandelse 
er ikke Guds men den „lovløses**, ham fra hvem al 
Forbandelse som Fordærvelse kommer. Vorherre har 
jo saa bestemt advaret os mod at forbande (Matth. . 
5, 44; Rom. 12, 14; Jak. 3, 9. 10), at vi ikke kan tro, 
vi ved at gjøre det, ligne Gud; dem. Herren paa 
Dommedag vil tiltale som „forbandede** (Matth. 25, 41), 
er dem, der i Forvejen er „Forbandelsens Børn** 
(2 Pet. 2, 14). Vel siges der hos Markus (11, 21) af 
Peter, at Jesus forbandede Figentræet, men Matth. 21, 
19 er der ingen Antydning deraf, og det vilde ikke 
stemme med Jak. 3, 10 og Rom. 12, 14. Og naar det 
nu siges om Jesus, at han udkjøbte os fra Forbandel- 
sen ved selv at blive Forbandelse, da er der dog 
aldrig nogen Hentydning til, at han blev forbandet 
af Gud, men vel, at han blev forbandet af Jøderne og 
af det onde i det hele. Man maa tvivle om, at 
nogen vil sige, at han blev forbandet afGud; men 
saa maa man heller ikke sige, at det var Guds For- 
bandelse, han kjøbte os løs fra, men fra det ondes 
Forbandelse i det hele. 

Der er nemlig ogsaa i Skriften Tale om noget, der 
i en vis Forstand kan kaldes Guds Forbandelse, 
eller gud forbandet. Det er, hvad* Paulus betegner 
med Ordet dvd6s/ia^ som ikke er let at oversætte paa 

Dansk , men som i vor Oversættelse gjengives ved 
„Forbandelse". Egentlig betyder det »noget, som er 
fremstillet" paa et Alter, for en Guddom og dermed 
viet til Undergang. Det forekommer af og til i 
det gamle Testamente om, hvad der overgaves til Gud 
og dermed til Undergang; saaledes 3 Mb. 27, 28. 29; 
5 Mb. 7, 26; Josva 6, 17. Der dannes heraf et Ud- 
sagnsord [dvaøeiiariCot), som betyder at overgive sig 
selv til Guds Vrede og Fordærvelse af ham, jfr. Matth. 
26, 74; Mark. 14, 71; Ap. Gj. 23, 12. 14. 21; det 
svarer ganske til, hvad vi med et l^^tinsk Ord kalde at 
devovere sig selv, højtideligt at indvi sig selv til 
Undergang for den højestes Vrede, gjerue til Befrielse 
for andre. Paa samme Maade bruger Paulus Navne- 
ordet {av<i9siia) Rom. 9, 3, at han kunde ønske at 
devovere sig for sin Brødre; og 1 Cor. 16, 22; Gal. 1, 
8. 9 bruger han det ligefrem om „gudforbandet", 
miderlagt Guds Vrede og Dom. Men nu er det saa, 
at den samme Paulus, som siger, at Christus blev 
Forbandelse (xartipa) for os, han nedlægger den be- 
stemteste Indsigelse mod. at nogen drister sig til at 
kalde ham „gudforbandet" (dvdffeiia) „Anathema*. 
Det er 1 Cor, 12, 3, at han skriver: ,jeg tilkjende- 
giver eder, at ingen, der taler i Guds Aand, siger, at 
Jesus er Anathema, og ingen kan sige, at Jesus 
er Herre uden i den Helligaand". At forstaa dette, 
Bom vor Oversættelse gjør, at det kun skal sige, at 
ingen, som taler i Guds Aand, kan , udsige Forbandelse 
over Jesus", syiles at være at tiltro Corinthierne altfor 
lidt christelig Sands. Det synes aldeles overflødigt at 
kundgjøre dem dette, thi det er kun, hvad der ligefrem 
■r af sig selv, Paulus vil paa dette Sted vejlede 
til den rette Brug af de aandelige Gaver, ogsaa 
its Gave til 'at tale retteligt om vor Herre. Det 
s, at han gaar ud fra, at der kan tales om Jesus 



57 



paa en dobbelt Maade af dem, der søge deres Frelse 
hos ham, og den ene Anskuelse giver han Udtryk i 
dette at kalde Jesus Ånathema, den anden i at kalde 
ham Herre, og kun den sidste anerkjender ban som 
forsvarlig for Ghristne at leve i og tale ud af. Skal vi 
nu nærmere tænke os, hvordan disse to modsatte An- 
skuelser kan i deres Fremspiren have stillet sig overfor 
hinanden, saa forekommer det mig, at man omtrent 
maa tænke sig Forholdet saaledes. Der kan have 
været dem, der var paa Veje til at mene, at hvad 
Christus er for os, kan betegnes ved, at han er „Åna- 
thema", er en gudforbandet, en Syndebuk, som 
Guds Vrede og Dom er lagt paa og dermed borttaget 
fra os. At det er dette, han er for os, en, paa hvem 
Guds Vrede er udtømt, og at andet har vi ikke med 
ham at gjøre end at glæde os over, a.t han er bleven 
dette for os. Han er devoveret til Død og bleven 
der, har ligesom fyldt den aabne Afgrund, som gabede 
efter os. Denne Betragtning har saa Paulus afvist som 
uchristelig, saaledes maa der ikke tales. Jesus er det 
modsatte, han er den fra Døden oprejste Herre, Sejr- 
herren, hvem ogsaa vi skal tjene og følge i Liv og 
Død. Vort Forhold til ham er ikke som til den „band- 
satte", der er givet i Undergang for os, men som til 
Sejrherren, hvem Gud har givet Navnet over alle 
Navne (Fil. 2, 9). Saaledes lærer den Helligaand at 
tale om ham som om den opstandne Sejrherre 
over alle Fjender, og tales der om ham som den i 
Døden hengivne gudforbandede, saa er det 
ikke af Guds Aand. Denne Opfattelse af Stedet synes 
mig at forliges godt med, at Paulus vel kalder ham 
den af det onde i Døden forbandede (xardpa), men ikke 
vil høre Tale om, at han blev „gudforbandet" {dvd- 
Oe/xa). Modsætningen, som han synes at have for Øje, 
er den mellem at søge Jesu Frelsergjernings Velsignelse 

Korset, at det „en Trappe er til Tronens Fod, som 
staar urokkelig". Men lige saa afgjort, som Paulus 
minder om, at Korset er til Forløsning fra det onde, 
lige saa tavs er han om, at nogen kan bilde sig ind at 
elske det ved at stole paa, at der derved er wket 
Guds Forsoning.' Og dog synes det, at denne Misbrug 
af Læren maatte paatales, hvis da denne Lære i det 
hele den Gang var kjendt og ført. Men er det kun 
deres egne lyssky Indbildninger, der forlede dem til at 
søge Udbytte af Korset, uden at de har noget i den 
almindelige Lære, som de kan siges at mistyde, saa er 
det forstaaeligt, at Paulus heller intet Hensyn kan tage 
dertil eller forsvare mod Misforstaaelse en Lære, som 
slet ikke var til. 

Det vilde i det hele være ikke lidet lærerigt at 
opsøge og paapege alle de Steder i det ny Testamente, 
hvor man savner Forsoningslæren udtalt, hvor man 
med Rimelighed maatte vente den udtalt, hvis den 
da var kjendt og antaget den Gang som nu. Ikke 
mindst Betydning vilde det have at gjennemgaa hele 
Herrens Række af Lignelser og overveje, hvoraf det 
skal forklares, at der aldrig i dem findes noget Henblik 
til Guds Forsoning ved Fyldestgjørelse. Der er de 
Lignelser, hvori man egentlig med Nødvendighed 
maatte vente det udtalt, hvis det forholdt sig saa. 
I Lignelsen om den gjældbundne Tjener skulde man 
synes, at enhver orthodoks maa savne noget efter 
Matth. 18, 26, før der i V. 27 indføres Tilgivelse. 
Kongens Søn maatte være traadt fyldestgjørende 
imellem. Det samme gjælder Lignelserne om det 
tabte Faar og fremfor alt den om den tabte Søn. 
I Luk. 16, 20 maatte der være indført en fyldest- 
gjørende Begrundelse af Faderens Adfærd. Men som 
bekjendt er der hverken det ene eller det andet Sted 

Gjenkomst og Opstandelsen med ham, vente den fulde 
Forløsning. Heraf kan man altsaa med Billighed slutte, 
at det er Korsets Formaal at virke Udfrielse fra For- 
krænkelighedens Trældom, eller at Ghristi Død netop 
er til Menneskets Forløsning. I alt, hvad Paulus klager 
over hos dem, har han Hensyn alene til deres Forløs- 
ning fra det onde, og naar de ikke vil lade dette ske 
med dem, kalder han dem Korsets Fjender, idet for 
dem Korset helt taber siii Kraft. Forsaavidt nu de, 
som han græder over, vilde regnes for Christne, — og 
det maa man jo antage, at de har holdt sig til Menig- 
heden, siden han kan skrive, at han ofte har talt til 
dem om denne Sag, — saa kunde de jo gjeme, trods 
det, han begræder hos dem, tænkes at have talt, hvad 
man nu kalder orthodoks, om Ghristi Døds forsonende 
Kraft, saa fremt da ellers denne Talebrug den Gang 
var kjendt, og saaledes sige, at de var ikke Fjender af 
men tværtimod elskede Ghristi Kors. De kunde som 
ligesindede i Gorinth have udtalt sig otn, at den kors- 
fæstede var bleven „gudforbandet", for at ingen Vrede 
fra Gud skulde kunne ramme dem, mens de jo har 
maattet indrømme, at han ikke for dem var den Herre, 
i hvis Fodspor de traadte, og hvem de søgte at vise 
Lydighed imod. Denne Stolen paa Ghristi Korses Ki-aft 
findes jo nutildags hos alle dem, der med orthodokse 
Meninger om Forsoningen synde paa Naade. Havde 
Paulus i det hele kjendt en saadan Betragtning, der 
frem for alt elsker Korset og udvortes klynger sig til 
det, fordi man vil bruge det til at holde Gud fra sig 
med, saa havde der her været god Anledning for ham 
til at advare derimod. Thi paa en eller anden Maade 
maa jo de, der ikke vil forløses ved Korset, men 
alligevel søge at skjule sig bag det, mene, at det er 
til Beskyttelse mod Gud. At elske Korset er jo ved 
det at lade sig løfte til Gud, som Sangen siger om 



Forligelsen. 



Naar det fastholdes, at Menneskets Forløsning er 
fra det onde, og at der i ingen Forstand kan være 
Tale om, at Christus er død til vor Forløsning fra 
Gud, saa maa det jo samtidigt erindres, at det ikke er 
nok, at Mennesket bliver løst ud af det onde, men at 
det er ligesaa fornødent, at det bliver hjemført til Gud 
som ham, hvis Ejendom det nu er og skal vedblive at 
være. Hvad der udløses fra Røveren, skal hjemføres 
til Gud, hvad der udløses af Fangenskabet, skal hjem- 
føres til Guds Børns herlige Frihed. Derfor talte Jo 
Paulus ogsaa (Ef. 1, 14) om den „erhvervede Ejendoms 
Forløsning, hans Ære til Pris**. Denne den løskjøbte 
Ejendoms Hjemførelse til dens rette Ejer, til Gud, be- 
tegnes ved Forligelsen. 

Til den orthodokse Lære om Forligelsen hører 
som dens første Stykke, at Gud ved f^orsoningen og 
Fyldestgjørelsen har ladet sig forlige med os. 
Dette er nu ganske indlysende, at vilde Gud ikke lade 
sig forlige med os, kunde der intet Forlig komme 
istand; at vi var nok saa villige til Forlig, betød intet, 
naar Gud ikke vilde eller kunde indgaa paa Forlig. 
Hvad bibelsk Hjemmel der imidlertid er for denne Lære, 

vil vise sig, naar man efterser samtlige de Steder, hvor 
der tales om Forliget. Og det kan her ikke nytte at 
blive gnaven over, at der lægges Mærke ligesaavel til, 
hvad der ikke siges, som til, hvad der siges; thi 
paa anden Maade kan et redeligt Eftersyn aldrig fore- 
tages. Man gjør jo altid Brug af denne Fremgangs- 
maade, naar man læser i Biblen sammen med Papi- 
sterne; de blive jo stedse anholdte, naar de underfor- 
staa, hvad der ikke staar, thi de vil jo have deres hele 
Læje underforstaaet. Men hvad man gjør mod dem, 
bør man ogsaa gjøre mod sig selv, naar man læser 
ene. Det Ord, som især bruges til at betegne Forliget 
med, er xaroÅÅayi^ og enkelte andre dermed stamme- 
beslægtede, der alle have Grundbetydningen af at for- 
andre (jfr. å^Xdaao) Rom. 1, 23; Ap. Gj. 6, 14; 1 Gor. 
15, 61. 62; Hebr. 1, 12). Forliget grunder i dette, at 
der „skiftes Sind*, at den ene faal* et andet Sind 
mod den anden. Herren selv har brugt et Ord af 
denne Stamme (Matth. 5, 24): „naar du kommer ihu, 
at din Broder har noget mod dig, — saa forlig dig 
med din Broder {dtaXXdYTjBi^ i det tilsvarende Sted hos 
Luk. 12, 68 åm}^dx^at)\ her skal der altsaa sluttes 
Forlig med den, der er fjendtligstemt. 1 Cor. 7, 11 
siger Paulus om Hustruen, at „hvis hun skilles fra 
Manden, skal hun leve ugift eller ogsaa forlige sig med 
Manden" (xaraXXarfijTii}), I begge Tilfælde er der Tale 
om, at et fjendtligt Forhold skal ophøre ved, at der 
skiftes Sind og sker Forlig; et andet Ord for dette at 
„skifte Sind** bruges ogsaa i det ny Testamente, nemlig 
fUTavoéai, og naar det Åp. Gj. 3, 19.20 hedder: „fatter 
et andet Sind og vender om, at eders Synder 
maa være udslettede, for at Vederkvægelsens Tider 
maa komme fra Herrens Ansigt, og han maa sende 
eder den forud forkyndte Jesus Christus", da er det 
omtrent det samme som det, der udsiges med Forligelsen. 

Det er Apostlen Paulus, der gjentagende kommer 
tilbage til og alene har fremsat Læren om Forlige 1- 
sen, som det her gjælder om; uden for hans Breve 
finde vi ikke denne Talebrug. Rom. 5, 10. 11 skriver 
han: „naar vi, skjøndt vi vare Fjender, forligtes med 
Gud ved hans Søns Død, hvor meget mere skulle vi da 
forligte frelses ved hans Liv; og ikke det alene, men 
vi rose os ogsaa i Gud ved vor Herre Jesus Ghristus, 
ved hvem vi nu have faaet Forligelsen". 

Vi forligtes med Gud, skjøndt vi vare Fjender, og 
det er Gud, der forliger os med sig ved at give sin 
Søn i Døden for os; derved faar man en Fjende til at 
skifte Sind, at man giver ham en dyrebar Gave, og 
saa elskede Gud Verden, der var hans Fjende, at han 
gav den sin Søn, og at han gav ham, siger, at han gav 
ham i Døden. Har Gud nu villet give sin Søn i 
Døden for at forlige os, der vare Fjender, med sig, 
skulde han saa ikke meget mere, efter at vi har ladet 
os forlige med ham, helt frelse os fra alt det onde 
ved hans Liv, som han oprejste ham til fra de Døde? 
Den Gud, der foranstalter Forliget ved saa dyr en 
Gave, vil ikke, naar det er naaet, spare noget af, hvad 
der kræves til den fulde Frelse. Og ved ham har vi 
nu faaet Forligelsen og kan rose os i Gud over alt det, 
vi har ved ham. Der er aldeles bestemt talt om, hvad 
Gud har gjort for at forlige os med sig; om det 
ogsaa har havt det Øjemærke at forlige Gud med os, 
siges der intet om; der siges kun, at vi er bleven 
forligte med Gud, mens vi før var Fjender, slI 
det er os, der er bragt til at »fatte et andet Sind og 
vende om*" til ham. Naar saa Paulus Rom 11, 15 
siger, at Jødernes Forkastelse blev »Verdens Foriigelse*, 
vil det jo sige, at Hedningeverdenen modtog Kaldet 
om at lade sig forlige med Gud, eller at Evangeliet 
kom til den. 

Paulus kommer atter tilbage hertil, 2 Kor. 5, 17 — 
21 i „naar nogen er i Christus; er han nydannet; det 
gamle forgik, se, alt blev nyt; men alt dette er af 
Gud, der forligte os med sig selv ved Jesus Christus, 
og gav os Forligelsens Tjeneste; fordi Gud var i 
Christus forligende Verden med sig selv, idet han ikke 
tilregnede dem deres Overtrædelser og satte Forligelses- 
ordet iblandt os. Vi ere altsaa Sendebud i Christi Sted, 
som om Gud formanede formedelst os; vi bede i Christi 
Sted: lader eder forlige med Gud. Thi ham, der ikke 
kjendte Synd, gjorde han til Synd for os, for at vi 
skulde blive Guds Retfærdighed i ham.** Hvad Paulus 
her tager Anledning af, er den fuldstændige Forandring, 
der er sket med de troende, at alt er fornyet hos dem 
i Christus, de har helt skiftet Sind. Men det er sket 
ved Forligelsen, som Gud har ført dem til. Gud har 
forligt dem med sig selv ved at give Christus, og har 
nu givet os Forligeisens Tjeneste, Kald og Naade til 
med Evangeliet at forlige alle med ham. Han kom 
selv til os i Christus med den hele Naade, først og 
fornemmelig Syndernes Forladelse, og oprettede ved 
ham Forligelsens Tjeneste, „at der i hans Navn skal 
prædikes Omvendelse og Syndernes Forladelse for alle 
Folk« (Luk. 24, 47). I Christi Sted, i hans Navn for- 
manes nu alle til at lade sig forlige med Gud, thi Gud 
har hengivet ham i Syndens Sold for os, for at vi ved 
ham kan frelses fra det onde, og saaledes givet os det 
største Bevis paa sin Kjærlighed og Naade. At der 
her er Tale om, at „vi skal lade os forlige med Gud", 
og at Gud har gjort alt for at bevæge os dertil, det 
er uimodsigeligt; om der ogsaa deri ligger, at Gud har 
gjort noget for selv at lade sig forlige med os, siges 
der intet om. Men indeholdt Forligeisen, her tales 
om, ttgsaa dette, saa maatte „Forligelsens Tjene- 
ste** ogsaa omfatte begge Dele, baade Guds Forsoning 

med os og vor Omvendelse til ham. Da vi jo nu ikke 
vil vide af, at .Messeofiferet hører med til Forligelsens 
Tjeneste, men vel alle er enige om, at det er den 
Tjeneste, Jesus selv har indstiftet (jfr. Luk. 24, 47 » 
Ap. 6j. 3, 19. 20. osv.), saa ses det ikke, hvorledes 
man vil udstrække den her omtalte Forligelse til mere 
end det, den lyder paa: vor Omvendelse til Gud, saa 
at vi nu er „i Ghristus", og alt er bleven nyt i dette 
Forhold. 

Atter kommer Paulus til at udtale sig derom i Ef. 
2, 13 — 18. Han taler her om, at Hedninger har som 
Jøder faaet Adgang til Gud, idet Christus har i sit Liv 
afskaffet Skillevæggen mellem dem; »for at han i sig 
selv kunde danne de to til ét nyt Menneske og gjøre 
Fred, og forlige dem begge i et Legeme med Gud ved 
Korset, idet han dræbte Fjendskabet ved det." Der 
er sagt, at Christus forliger begge (Hedninger og Jøder) 
med Gud, idet han paa Korset udgød sit Blod for 
dem begge, saa at de derved skal lade sig* forlige ind- 
byrdes og forUgte lade sig forlige med Gud. Den 
samme Tankegang i det hele er det, Paulus skriver ud 
af Col. 1, 18--22: Christus er Hovedet for hele Lege- 
met ; i ham har Gud behaget at samle den hele Fylde, 
„og ved ham at forlige alt med sig selv, idet han 
stiftede Fred ved hans Korses Blod, ved ham, være 
sig det paa Jorden eller det i Himle. Ogsaa eder, der 
fordum vare fremmede og fjendske af Sind i de onde 
Gjerninger, har han dog nu forligt i sit Kjødlegeme 
ved Døden, for at fremstille eder hellige og ulastelige 
og ustraffelige for hans Aasyn." Det er den samme 
Tale som før, at Gud har i Christus, ved hans Død 
forligt alt med sig, alle dem, der vare fjendske mod 
ham, for at Jesus kan fremstille dem hellige for ham, 
eller for at alt kan være nyt, eller de være Gud« Ret- 
færdighed i ham. Men her er kommen dette til, at 

han har forligt alt med sig selv, ikke blot det paa 
Jorden men ogsaa det i Himle. Herved synes ikke 
at kunne godt menes andet, end at der ogsaa er him- 
melske Magter (Col. 1, 16), som ved Jesu Værk paa 
Jorden lade sig føre til Forlig med Gud ; men herom 
er der intet saadant aabenbaret os, at vi har noget at 
tale derom. 

Dette er nu den apostoliske Tale om, hvorledes 
Gud selv forliger det fjendske Menneske med sig, selv 
med sin Naade i Christus nøder det til at „fatte et 
andet Sind og. vende om" til ham. Her er ikke med 
mit Vidende taget noget bort af det, som Apostelen 
siger; men der er set bort paa alt det, man har be- 
haget at lægge ind deri, uden at han siger det. Pro- 
fessor Bugge har ment hele Tiden at maatte oversætte 
Ordene ved „Forsoning" og „forsone", og har saaledes 
vendt fuldstændigt op og ned paa det hele ganske paa 
eget Ansvar og uden nogensomhelst Berettigelse dertil 
enten i Ordenes Grundbetydning eller i Sammenhængen 
de paagjældende Steder. 

Det er aldrig af Apostelen Paulus , — og det er 
ham, der alene gjør Brug af denne Udtryksmaade, 
sagt, at der er noget i Gud, der trænger til Hjælp for 
at forliges med Mennesket. Det er aldrig sagt af ham, 
og det maa derfor heller ikke i hans Navn paasiges 
Gud. Det synes ogsaa at være selvmodsigende at paa- 
staa det, da det er Gud selv, der foretager alt for at 
forlige Mennesket med sig; hvorledes skulde han det, 
naar der i ham var noget, der stred imod Forliget? 
Fremdeles maatte han jo for at kunne forliges med os 
skifte Sind, men „hos Lysenes Fader er der jo ingen 
Forandring eller Skygge af Omskiftelse" (Jak. 1, 17). 
Hvad Gud ikke vil forlige sig med, det vil han i Evig- 
hed ikke forliges med, thi han er retfærdig, tro mod 
sig selv i alt. Var der derfor i Gud noget, der stred 

mod Forlig med det faldne Menneske, saa kom dette 
Forlig aldrig i Evighed istand, saavist da som Gud 
aldrig forliger sig med det onde. Men det er Menne- 
sket, der trænger til at forliges med Gud, fordi det 
af syndig Natur, i det ondes Vold og Trældom, er 
hans Fjende. Det er der ofte nok i det ny Testa- 
mente Tale om, at det faldne Menneske er Guds 
Fjende (jfr. Matth. 22, 44; Luk. 19, 27; Rom. 5, 10; 
8, 7; 11, 28; 1 Kor. 15, 26; Ef. 2, 16. 16; Gol. 1, 21; 
Fil. 3, 18; Hebr. 10, 13; Jak. 4, 4). Men hvor siges 
det nogensinde, at Gud er vor Fjende? Dette er et 
Forhold, som man endelig ikke maa overse eller skyde 
udenom. At Mennesket trænger til at forliges med 
Gud, følger iaf, at det er fjendsk mod ham, og det 
siges rent ud tidt nok. Hvis Gud trængte til ligeledes 
at forliges med os, maatte han ogsaa være fjendsk mod 
os, men det siges aldrig om ham. Mennesket har 
noget mod Gud og skyer ham. Gud har ikke noget 
mod Mennesket, saa han skyer det; derimod har han 
noget mod det onde og det saaledes, at det forliger 
han sig aldrig i Evighed med. Men han selv forliger 
Mennesket med sig selv; og at han gjør det ved 
Korset, ved Ghristi Blod, vil jo sige, at han gjør det 
ved at give sin Søn, ved at give sin Fjende den 
kosteligste Fredsgave, ved at give ham til Døden, 
gjøre ham til Synd, at han kan bære Syndens Sold, 
for at vi kan retfærdiggjøres ved ham. At hengive 
Sønnen til os er at give ham i Døden; og naar Herren 
selv siger, at ophøjet (paa Korset) vil han drage alle 
til sig (Joh. 12, 32. jfr. Joh. 3, 14. 16), da er det jo 
det samme som , at han som den korsfæstede vil for- 
hge Menneskene med sig og føre dem med. sig forligte 
til Gud, og det er jo da ogsaa Erfaringen, at det er 
Korsets Evangelium, der bringer Mennesket til at fatte 
et andet Sind og vende om til Gud eller lade sig iox- 

lige med ham. Idet Sønnen helt hengiver sig til os, 
og det gjør han ved at hengive sig i den Død, vi ligge 
], kan han drage os med sig ud af det onde, forløse 
os fra det; men kun ved at løfte os med sig ud af 
det onde kan han forlige os med Gud, thi med det 
onde forliger Gud sig aldrig. Han maatte dø for at 
kunne opstaa; men han er »oprejst til vor Retfærdig- 
gjørelse," og vor Retfærdiggjørelse begynder med vor 
Forligelse med- Gud. Thi Forligeisen er heller ikke en 
formel Akt, som det saa ofte er, naar Ægtefolk for- 
liges (1 Kop. 7, 11), men en real Forening, en virkelig 
Føren frem til Gud (1 Pet. 3, 18; jfr. Col. 1, 22), 
en Hjemførelse til ham som til vor rette Ejermand, 
en Hjembæren af det forvildede Faar. En virkelig 
Forligelse er derfor en Umulighed uden Menneskets 
Oprejsning, Hjemførelse til Gud. Men selvfølgeligt 
maa denne Oprejsning begynde med Syndsforladelse, 
med fuld Tilgivelse fra Gud og Udtalelse deraf, og 
denne Syndstilgivelse og Udtalelsen af den er givet i 
Jesus Christus selv, som er Guds største Naadegave til 
os, altsaa ogsaa hans fulde Syndsforladelse. For li- 
geisens Ord, der er givet iForligelsens Tjene- 
ste, er naturligsvis selve Evangeliet om den fulde 
Naade fra Gud i Christus Jesus; og denne Tjeneste 
bliver af Guds Naade uafbrudt besørget overalt, „hvor 
Evangeliet rettelig forkyndes og Sakramenterne rettelig 
forvaltes," thi det maa aldrig glemmes, atGudsNaade- 
værk mod os, Retfærdiggjørelse, Forløsning og Forli- 
gelse sker kun ved den troende Brug af hans hellige 
Naademidlér. 

At vi Mennesker trænge til at forliges med Gud, 
skulde man synes, at enhver Synder, der er ræd og 
flygter for Gud som sin Fjende, maa vide; men til 
vor Synd, der gjør os ræd og fjendske mod Gud, hører 
ogsaa den Forestilling, at Gud vil ikke og kan ikke 

forlige sig med os uden efter Fyldestgjørelse. At vi af 
Natur mene saa, er vist nok; men at ikke alt det, vi 
af vor syndige Natiir mene, er sandt, er da ogsaa vist 
nok; vi trængte jo ellers ikke til at forløses fra den 
mangfoldige Løgn, vi er fyldte med. 

„Gud vil, at alle Mennesker skulle frelses** (1 Tim. 
2, 4), „vil ikke, at nogen skal fortabes, men alle komme 
til Omvendelse** (2 Pet. 3, 9). Det kan ikke hermed 
forliges, at Gud trænger til at faa os straffet, at hans 
Retfærdighed venter og bier efter den Time, at han 
fuldt ud kan ramme os i ham, der gaar foran os og 
vil bære alt i vort Sted. At Gud kræver denne Fyldest- 
gjørelse, denne Udtømmelse af sin Vrede over det 
syndige Menneske, er ganske vist den almindehge Fore- 
stilling hos alle Hedninger og hos de orthodoksé Ghristne. 
For dem betyder hans Retfærdighed dette, at han efter 
sin Natur maa ville hjemsøge os, hævne sig paa os. 
De finde det Ord ret betegnende om ham: „mig hører 
Hævnen til, jeg vil betale** (Rom. 12, 19). Visselig 
har Paulus Ret i, at det gjælder om ikke at hævne sig 
selv , men give Straffen Tid , thi det er skrevet som 
anført. Men hvis vi mene, at det er Synderen, der 
raaber om Frelse, som dette gjælder, da tage vi jo saa 
grovt Fejl, som det er vel muligt. Ved Talen om 
Guds retfærdige Hævn eller hævnende Retfærdighed 
overfor det faldne Menneske gjør man det saa vidt 
muligt umuligt for Synderen at hengive sig til ham i 
Tro; man driver Syndere bort paa samme Tid, man 
driver paa dem, at de skal søge til. Det er uforsvar- 
ligt at tale saaledes, og det er en af Syndens mange 
usalige Virkninger, at vi synke ned i den Vildfarelse, 
at Guds Retfærdighed kræver Hævn over os, kræver 
Erstatning for det, vi har forbrudt, Fyldestgjørelse for 
alt det, vi har gjort ilde. Vissehg sker der Gjenop- 
rettelse af det altsammen ved ham. Gud gav os, men 

det er ikke Guds Retfærdighed, der kræver det af os; 
det er meget mere hans Retfærdighed, der selv giver 
det; thi han ved allerbedst selv, at det kan slet ikke 
naaes paa anden Maade. 

Hvad der er i Vejen, er det gamle, at man tør 
ikke sige det rent ud og uden alt Forbehold, at Gud 
elsker Syndere, at Gud elsker Verden midt i dens 
Synd. Han er ikke i Krig med os, vil ikke have Krig 
med os; men vi er i Krig med ham, sky ham, fiygte 
ham. Han søger ikke at komme til at straffe os, men 
vi søge at undgaa ham. Han forlanger ikke Fyldest- 
gjørelse af Verden, har aldrig brugt det Ord, saavidt 
vi ved af at sige, men tilbyder os den allerdyreste 
Naadegave, om vi derved vilde lade os bevæge til at 
tro ham, vende om til ham og forliges med ham. Men 
Grunden til det skjæve Syn er vist for en Del denne, 
^t man misforstaar det Ord Retfærdighed, forstaar det, 
som 'alle Forbrydere er fristet til det, og vil ikke ud 
af denne Forstaaelse, ogsaa vel i den Indbildning, at 
denne Forstaaelse hører med til den rette Ydmyghed 
og Selvdom. 

Men kan nu dette ikke føre til den gamle Ratio- 
nalisme, at naar Gud elsker Syndere, er villig til at 
forliges med dem, ja vil i dyre Domme kjøbe dem til 
at forlige sig med ham, — at saa er der vel heller 
ikke noget i Vejen, Talen om Synden kun grundet i 
en sygelig Indbildning? Vi maa sige, at herfor er der 
slet ingen Fare; der er noget forfærdeligt i Vejen, 
men det er ikke dette, at Gud vil os ondt, vil ikke 
forlige sig med os. Det forfærdelige, som er i Vejen, 
holder paa et ganske andetsted; det er en ondMagt, 
der har faaet os i sin Vold, og vi kan ikke fries ud 
uden ved Guds allerdyreste Raad. Dette er den alvor- 
ligste Sag af Verden. Et Barn, bidt af en giftig Slange, 
er i den største Fare; men Faren er ikke den, at 

Faderen nu vil slaa det og have Hævn over det; Faren 
er fra en helt anden Side, som vi alle ved det. Men 
naar det hedder, at Hævnen hører Gud til, da er det 
det onde og »den onde midt deri**, han vil have Hævn 
over, og denne Hævn vil jo saa ogsaa komme til at 
ramme alle dem, der vil have deres Del med den 
onde. Men Gud vil ikke have Hævn over den Synder, 
der vender om, vil ikke betale den Straf, der bad om 
Naade; nej han vil paa det alvorligste vor Frelse og 
Helliggjørelse. Den store, forfærdelige Gaade er denne, 
at der kan være dem, der ikke vil det, som Gud vil, 
vil sætte sig op imod det og forhindre det for deres 
Vedkommende. Men Guds Langmodighed har sin Grund 
i dette, at han vil frelse, og aldeles ikke i dette, at 
han nok ved, han skal faa Hævn en Gang, baade 
Fyldestgjørelse i Tidens Fylde og Hævn paa Domme- 
dag. Dette er i Strid med den hele Aabenbaring, men 
fremvokset af sig selv i den forbryderske Bevidsthed, 
der slutter, at saaledes vilde deri handle. 

Naar Paulus siger, at »Gud har indesluttet alle 
under Ulydighed" (Rom. 11, 32), og at »Skriften har 
indesluttet alle under Synd" (Gal. 3, 22), da kan det 
jo umuligt hermed være Meningen, at Gud er Syndens 
eller Ulydighedens Ophav, at det er ham, der har ført 
Menneskene ind i det. Saaledes kunde det jo vel for- 
staaes lige efter Ordene, at det var Gud, der lagde 
Menneskene i den forfærdelige Trældom under det 
onde, at det altsaa var ham selv, der var det sidste 
Ophav baade til Synden og Syndens Sold. Det mene 
jo i Grunden ogsaa de, som paa den ene eller den 
anden Maade søge det ondes sidste Kilde hos Gud. 
For dem bliver det onde kun en midlertidig Overgangs- 
form, en Tilstand, ogsaa et Middel til, at Guds Naade 
kan komme til sin fulde Udfoldelse. Faldet Ugger i 
Guds Raad, og den hele følgende Forvildelse er i hans 

Raad; men det vil atter sige, at det onde er egentligt 
ikke ondt, det er snarest en nødvendig Gnidningsmod- 
stand, som ikke kan undværes, hvor en sædelig Udvik- 
ling skal gaa for sig. Det er paa saadant Stade, man 
holder af at sige med Profeten, at der sker ingen 
Ulykke i en Stad, uden at det er Gud, der gjør den. 
Fra dette Stade er Døden i fuld Forstand Guds Værk, 
al Elendighed og Lidelse er hans Værk, det er alt- 
sammen „negative Goder*. Men paa dette Stade har 
man i Gruniden heller ingen Plads for en virkelig 
Djævel; der bliver intet tilbage, som han egentlig 
er Fader til; han er kun en Tjener som de andre, 
men ansat ved en af de mindst behagelige Tjenester, 
den som Bøddel. 

Den simple Sandhed her er dog vel denne, at Gud 
har tilladt Synden at udfolde sig saaledes, at den kan 
ses selv med kun et Øje; at han i Hedningeverde- 
nen har givet dem hen i deres Lyster (Rom. 1, 26), 
har i stor Langmodighed taalt deres Udskejelser, for 
at det kunde blive klart for dem selv, at de var hjælpe- 
løse Syndere, i den forsmædeligste Trældom. Og i 
Israel ,har han med Loven villet opdrage dem til det 
samme, idet han vel ikke der taalte alt, men mærkede 
det som Synd og lagde det under Dom og Straf. Og 
da de ikke har villet lære dette under Loven, at de er 
Syndere og trænge til den samme Frelse som Hednin- 
gene, €aa har han hengivet dem under Lovens Dom 
og Forbandelse, at de gjennem Forstødeisen skal lære^ 
at de kun kan frelses ved Barmhjærtighed, og er nødte 
til at finde sig i den Barmhjærtighedens Orden, som 
er beredt ved Jesus Christus. Han har taalt det onde 
for at kunne faa sin Barmhjærtighed modtaget, eller 
hvad der er det samme , faa sin Retfærdighed aaben- 
baret til Frelse. 

Men at Gud saaledes har indesluttet alt under 

Synd, er ikke det samme som, at han har indesluttet 
det under evig Fordømmelse. Det er ogsaa en 
af de overleverede almindelige Opfattelser, at Mennesket 
ved Syndefaldet faldt under evig Fordømmelse. Det 
er da paa ingen Maade indeholdt i det, som Gud for- 
udsiger, vil blive Syndefaldets Følge: visselig at dø. 
Døden har hersket siden Syndefaldet, men Fordøm- 
melse bliver der først Tale om, naar han kommer, 
hvem al Dom er givet. Men Fordømmelsen af ham 
fuldbyrdes dog først paa Dommedag over Mennesker. 
Et er Synden som Overtrædelse af Guds Bud ; et andet 
er Synden, naar den slaar ud i Vantro og Had mod 
Guds Søn (Joh. 16, 9). Den første Synd, som kaldes 
Overtrædelse, bar sin Sold i Død den sidste, som 
kaldes Vantro, har sin Sold i Fordømmelse (Joh. 3, 18). 

Hvor stort et Onde Døden end er, — og ingen 
har maalt det uden én, — den er dog ikke det samme 
som evig Fordømmelse. Døden er den nødvendige 
Følge af ethvert Syndefald, men Fordømmelse er Følge 
af Vantro, af Forkastelse af Guds Søn som Frelser. 
Vil man sige, at Døden maa ende i evig Fordømmelse, 
hvis der ikke sker Fyldestgjørelse , da siges dette paa 
eget Ansvar; det kan være sandt nok, at det første 
Fald maatte, naar der ingen Frelse gaves, ende med 
at føre til Fordømmelse (Rom. 5, 16); men hvis selve 
det at dø var det samme som at blive fordømt, saa 
maatte jo Jesus ogsaa være bleven evig fordømt, da 
ingen har lidt Døden fuldere, end han har lidt den. 

De som kan frelses, er derfor dem, der endnu 
ikke er blevne helt vantro, thi den vantro er allerede 
dømt. En troende Synder kan frelses gjennem Død, 
men en vantro Synder dør til Fordømmelse. Og „Dom- 
men er denne, at denne Verdens Fyrste er dømt" 
(Joh. 16, 11), thi der er i Virkehgheden kun de to 



76 



Herrer at vælge imellem, den fordømte Verdensherre 
og Herren til Gudfaders Ære. 

Vi er alle af Natur Vredens Børn, men vi er ikke 
underlagt evig Fordømmelse, thi dermed var Meningen 
den, at der var intet Raad til Frelse for os. 



Frelser og Herre. 



Hvor meget nu end vi. Mennesker hver efter sin 
særegne Synsmaade finde Behag i at se den Gjerning, 
som Gud har sendt sin Søn til at udføre her paa 
Jorden, hver fra sit Synspunkt enten som Retfærdig- 
gjørelse, Forløsning, Forligelse eller som Forsoning, vi 
nødes jo alligevel til at indrømme, at denne Synsmaade 
ikke har været saaledes herskende i Apostlenes Dage, 
at de deraf have taget Anledning til at danne Navne, 
hvormed de have bekjendt eller paakaldt ham. Udtryk 
som Retfærdiggjører, Fyldestgjører, For- 
løser, Forliger eller Forsoner bruges ikke i det 
ny Testamente. Man kan forklare sig denne Kjends- 
gjerning, som man vil; men man kan ikke nægte, at 
det er Kjendsgjerning. Den har vist meget mere at 
sige, end de tænke, der frit ud synge om „vor For- 
soner* eller „vor Gjenløser**, som om vi havde Ret til 
paa egen Haand at smykke Herren nied Navne. Det 
ér for os det rigtigste at blive ved Navnet, han selv 
har nævnet sig med, og som hans udvalgte Vidner 
nævne ham med, og stole paa, at dette Navn nævner 
det, der skal nævnes, og at hvad der er derover, er 
egentligt ikke godt. 

De tvende Navne, som gjennemtone hele det 
ny Testamente, er Frelser {aojTijp) og Herre {xSpw<:\ 

og disse Navne svare ganske til Egennavnene: Jes ug 
Christus. Der kan dog ingen Tvivl være om, at de, 
der kan bekjende og paakalde dette Navn redeligt, de 
skal frelses (Ap. Gj. 2, 21); men det paakaldes rede- 
ligt, naar det er vor Bøn at blive frelst fra det 
onde, og vorVillie at lyde ham som Herre. Med 
disse overalt og til alle Tider brugte Navne er der 
sagt os, hvad det er, Jesus Christus skal være for os: 
en Frelser fra det onde og en Herre til Gudfaders 
Ære. Søge vi ham ikke saaledes, kan det kun lidt 
nytte, at vi mene at ære ham med nye selvgjorte 
Navne. 

Der er vist ingen, der drager i Tvivl, at Navnet 
Frelser {(tcjt^p, Jesus), har ene og alene Hensyn til 
Frelse fra det onde, og at med dette Navn er hans 
Gjerning paa det fuldkomneste betegnet. Før han endnu 
var født, blev det sagt til Maria (Luk. 1, 31) og til 
Josef (Matth. 1, 21), at han skulde kaldes Jesus (o: 
Frelser); „thi han skal frelse sit Folk fra deres Synder**. 
Og da han var født, blev det af Englen kundgjort, at 
nu var der født en Frelser (Luk. 2, 11). Skal dette 
Navn ikke fuldtud betegne hans Gjerning, saa er det 
ikke fyldestgjørende ; men det betegner den, der frel- 
ser fra det onde. Ordet Frelser bruges i det ny 
Testamente ogsaa om Gudfader (Luk. 1, 47; 1 Tim. 
1, 1; 2, 3; 4, 10; Tit. 2, 10; 3, 4; Jud. 25); og det 
kan siges med fuld Sandhed, da det er ham, der sender 
Frelse ved den Frelser, han giver os; al Frelse er fra 
Gud. Men det almindelige i det ny Testamente er dog, 
at det bruges om Jesus. Engelen er som anført den 
første, der udtaler det, at „eder er en Frelser født. 
Herren Christus i Davids Stad" (Luk. 2, 11). Af Menne- 
sker høre vi ham først nævnet' saaledes af Samaritanerne, 
idet de erkjendte ham for Messias (Joh. 4, 42): „denne 
er i Sandhed Verdens Frelser". Men siden høre vi 

Apostlene tage Ordet op til stadig Brug: „Gud har 
ophøjet ham til Fyrste og Frelser ved sin højre Haand* 
(Åp. 6j. 5, 31); „Gud oprejste Israel Jesus til Frelser* 
(Ap. Gj. 13, 23). „Han er Legemets Frelser« (Ef. 5, 
23), og „vi forvente Herren Jesus Christus som Frelser* 
(Fil. 3, 20). Hos Paulus er dette Navn almindeligt 
(2 Tim. 1, 10; Tit. 1, 4; 2,13; 3, 6); hos Peter ligedan 
(2 Pet. 1, 1. 11; 2, 20; 3, 2. 18), og hos Johannes 
(1 Joh. 4, 14): „Faderen sendte Sønnen som Verdens 
Frelser**. Ja, i Grunden udtales jo det selvsamme, 
hver Gang Jesu snavnet nævnes, thi for alle dem^ der 
var jødisk fødte, sagde det jo det samme, som Frelser 
siger for os. 

Hans Navn skulde være Jesus, fordi han skulde 
„frelse sit Folk fra deres Synder« (Matth. 1, 21). At 
frelse {(tw^w) betegner altid: at fri fra noget, som 
er ondt. Det bruges i det ny Testamente om Frelse 
fra Ulykker i det hele (Ap. Gj. 27, 20. 31. 43. 44; 
28, 1. 4; Matth. 8, 26; Jak. 5, 16; 1 Pet. 3, 20; Jud. 
6) ; men i den mangfoldige Brug er det om den Frelse, 
som er beredt ved Jesus (jfr. saaledes Matth. 9, 22; 
16, 26; 18, 11; 24, 22; Joh. 6, 34; 10, 9; 12, 47; Ap. 
Gj. 2, 21. 40. 47; 4, 12; 11, 14; Rom. 6, 10; 8, 24; 
9, 27; 11, 14. 26; 1 Kor. 1, 21; 3, 16; 6, 5; 7, 16; 9, 
22; 10, 33; 2 Kor. 2, 16; Ef. 2, 6; 1 Thess. 2, 16; 2 
Thess. 2, 10 osv.; 1 Pet. 3, 21; 4, 18 osv.). Det 
bruges ganske i Almindelighed om den Velsignelse, 
som ved Jesus er at faa; og det ligger i selve Ordet, 
at det er Befrielse fra det, som er ondt, saa at naar 
det Rom. 6, 9 siges, at vi Ved ham skal „frelses fra 
Vreden", da er det, fordi Vreden ses som det, der til- 
falder og tilhører det onde. Det synes, som om Jesu 
Fjender paa det sidste har villet spotte ham med Hen- 
tydning til hans Navn, naar det siges af dem: „frels 
dig selv** (Matth. 27, 40) og atter: „han har frelst 

andre, sig selv kan han ikke frelse" (Matth. 27, 42), 
Men overalt er Brugen af Ordet denne: at frelse fra 
det onde, fra Synd, fra Død, fra Djævels Magt, og 
aldrig vilde vist nogen falde paa at sige, at vi frelses 
fra Gud, fra hans Retfærdigheds Krav eller sligt, da 
Ordet Frelse saa aldeles afgjort har Hensyn paa dette 
at fries fra det onde (Matth. 6, 13). Forsaavidt 
altsaa dette Ord gjennemgaaende bruges til at betegne 
hele Velsignelsen ved Tro paa Jesus, er derved ogsaa 
givet os Anvisning til fremfor alt at se denne som 
Udfrielse fra Synden og alt det onde. At ville benegte 
dette, kan ikke falde nogen ind, som vil bøje sig for 
det ny Testamentes gjennemgaaende Talebrug; Herrens 
Navn er Frelser, og hans Gjerning er at frelse. 
Den, der bliver staaende ved dette simple, som netop 
er afpasset efter deres Behov, der „lide ilde" (Matth. 
9, 12), den tager ikke fejl, thi Herren skal vel svare 
til sit store Navn. 

Paa selvsamme Maade betegnes i det ny Testa- 
mente Livsvelsignelsen som Frelsen {aærrjpta). Den 
danske Oversættelse har en underhg Sky for dette Ord, 
idet den omtrent hvertandet Sted giver det ved Salig- 
gj øreise. Grunden dertil er ikke let at indse, da dog 
Herrens eget Navn skulde synes at maatte kræve, at 
Ordet gjengives redeligt som Frelse; er han Frelser, 
saa er hans Værk først og fremmest Frelse. Ligesom 
Ordet Frelser bruges om Gud selv, saaledes henføres 
ogsaa ofte Frelsen til Gud som Ophav. Saaledes 
Luk. 1, 69, 71. 77; 2, 30; 3, 6; Ap. Gj. 7, 25; 28, 28. 

Det bruges ogsaa om anden Frelse end den ved 
Ghristus, som Ap. Gj. 27, 34; Hebr. 11, 7; men det 
er da som altid fra stor Ulykke, fra noget ondt. Den 
almindelige Brug er imidlertid om den Frelse, som Gud . 
hap beredt ved Jesus Ghristus. Derfor siger Herren 
selv, at „Frelsen er af Jøderne** (Joh. 4, 22) og at der 

er „vederfaret Zakæus' Hus Frelse" (Luk. 19, 9). Apost- 
lene gjøre udstrakt . Brug af Ordet: »Der er ikke Frelse 
i nogen anden, thi der er heller ikke givet noget andet 
Navn under Himlen, i hvilket vi skulle frelses" (Ap. 
Gj. 4, 12). Hans Ord kaldes „Frelsens Ord« (Ap. Gj. 
13, 26); hans Apostel „skal være til Frelse til Jordens 
yderste" (Ap. Gj. 13, 47); ad „Frelsens Vej" (Ap. Gj. 
16, 17). „Evangeliet er en Guds Kraft til Frelse for 
hver, som tror" (Rom. 1, 16, jfr. Ef. 1, 13); „med 
Mund bekjendes der til Frelse" (Rom. 10, 10). Paulus 
„beder for Jødernes Frelse" (Rom. 10, 1), medens 
deres Fald er til „Frelse for Hedningerne" (Rom. 11, 
11). Der tales om „Frelsen" som den, vi har; 2 Cor. 
1, 6; 2 Tim. 2, 10; Tit. 2, 11 (Guds frelsende Naade); 
Hebr. 2, 10; 6, 9; 6, 9; 1 Pet. 1, 6. 9. 11; 2 Pet. 3, 
16; Jud. 3. Dprfor hedder det, at „nu er Frelsens 
Dag" (2 Cor. 6, 2). Men atter tales der om vor 
„Frelse** som tilkommende; Rom. 13, 11; Fil. 2, 12; 
1 Thess. 6, 8, jfr. Ef. 6, 17; Hebr. 9, 28; og det 
kommer jo naturligt af, at vor Frelse er ikke fuldbragt, 
før vi har Døden og Dommen bag ved os, og har 
faaet evigt Fodfæste der, hvor det hedder, at „Frelsen 
tilhører vor Gud" (Aab. 7, 10) og „Frelse; Ære og 
Pris er Guds« (Aab. 19, 1). 

Den mangfoldige Brug af disse Ord, der ligefrem 
er dannede af Jesu Navn, er saa sikker, at der i 
Almindelighed slet intet tilføjes om, hvorfra Frelsen 
er. Ordet anses for aldeles tilstrækkeligt betegnende 
ved sig selv, uden alle Tillæg eller Forklaringer. 
Dette Ord er fuldt betegnende ved sig selv, og at det 
fører Tanken hen først og sidst paa Udfrielse af 
det onde, er vist alle enige om. Men at dette altsaa 
er Hovedsagen, som de, der „paakalde Herrens Navn-, 
skal fremfor alt have deres Tro og Haab henvendt 
paa, er ogsaa indlysende, og at det ikke er tilladt at 

glemme det hele og store over en enkelt Særegenheds 
som er indeholdt deri. Har man Helheden, har man 
ogsaa alle dens særegne Dele; men Herrens Gjerning 
for os er i sin Helhed: Frelse, og i denne Frelse er 
alt andet, der kan siges, at han har gjort for os, indbe- 
fattet • som Del eller Led. Hvad der ikke sandt og 
redelig ligger i Ordet Frelse, er vist noget, som 
Mennesker selv har tillagt ham, og som han ikke æres 
med, thi Gud har selv givet ham Navnet'over alt 
Navn (Fil. 2, 9); men dette Navn er, saa vidt det er 
os aabenbaret, Frelser. At der vil en Gang nævnes 
et nyt Navn (Åab. 3, 12; 19, 12), er vel sagt os, 
men vi kan ikke gjætte os til det, endnu mindre vente, 
at Dogmatiken skal formulere det.. 

Er. det nu saa, at Frelsernavnet med de deraf 
afledede Ord er mangfoldig i det ny Testamente, saa 
gjælder det i endnu højere Grad om Ordet Herre. Det 
er jo ikke egentlig hans Navn, men det er Betegnelsen 
for hans Forhold til os og atter vort Forhold til ham. 
Det bruges i det ny Testamente flere Hundrede 
Gange om Jesus, saaledes kalder han sig selv, saa- 
ledes tiltale og omtale hans Disciple ham; det er den 
almindeligste Betegnelse for ham, meget ofte forbunden 
med selve Frelsernavnet. Jesus har selv paa flere 
Maader hævdet sig Retten til at kaldes Herre ; han 
minder de store i Jerusalem om, at „David kalder ham 
i Aanden HerreJ* (Matth. 22, 43. 45), og han siger til 
Disciplene : „I kalde mig Herren og Mesteren, og I tale ret, 
thi jeg er dét* (Joh. 13, 13). Men at denne Nævnelse 
fører et Lydighedskrav med sig, siger han selv: „Hvor- 
for kalde I mig Herre, Herre, men gjøre ikke, hvad 
jeg siger" (Luk. 6, 46), og atter: „Ikke enhver, som 
siger Herre, Herre til mig, skal indgaa i Himmeriges 
Rige« (Matth. 7, 21 ; 25, 11). Det er heraf klart, at 
Herren selv mener, at ingen har Ret til den Trøst og 

6 

Beskyttelse, der ligger i at kalde ham Herre, uden han 
bøjer sig ned i Lydighed under ham, thi at sige 
Herre er det samme som at ville lyde (Ap. 6j. 9, 6); 
og den mangfoldige Brug af Ordet er en ligesaa mang- 
foldig Tilkjendegivelse af Lydighedsforholdet til ham, 
hvilket for Ghristne er uadskilleligt fra Troen paa ham 
som Frelser. 

Vi høre saa da ogsaa Apostlene paa de mangfol- 
digste Maader indskærpe dette, at Jesus er vor Herre. 
„Han er alles Herre** (Ap. Gj. 10, 36); vi har alle ^en 
Herre" (1 Cor. 8, 6; Ef. 4, 5); for ham skal vi leve; 
„leve vi, da leve vi Herren; dø vi, da dø vi Herren, 
saa at enten vi leve eller dø, høre vi Herren til" (Rom. 
13, 8). „Ingen kan kalde Jesus Herre uden i den 
Helligaand" (1 Cor. 12, 3); han er „Herlighedens 
Herre" (1 Cor. 2, 8), „i ham skal vi rose os i Herren* 
(1 Cor. 1, 31). „Bansat den, der ikke elsker Herren 
Jesus Christus" (1 Cor. 16, 22). „Naar du bekjender 
Herren Jesus med din Mund, skal du frelses, — thi den 
samme er alles Herre, som er rig nok for alle dem, 
der paakalde ham" (Rom. 10, 9. 12). Hans Herre- 
navn vokser ind i Evigheden, hvor han er „Herrers 
Herre" (Aab. 17, 14; 19, 16). Paa den mangfoldigste 
Maade lyder dette Ord „Herre" saaledes gjennem det 
ny Testamente; og det er ikke at undres over, at det 
forekommer paa hver Side, thi det er Hovedsagen af 
alt, at vi erkjende ham for det og lyde ham; vil vi 
ikke have ham til Herre, bliver han aldrig vor Frel- 
ser; hvad vi ellers sige om ham, har kun lidt at 
sige mod dette, at vi lyde ham som Herre; og der- 
for er det jo ogsaa, at i vort Tros ord er næst hans 
store egentlige Navn det eneste, han nævnes med, 
dette, at han er vor Herre, thi overhøres det, saa 
overhøres alt; og bliver det kun hørt redeligt, saa 

Warer sig nok alt det andet, der kan og skal siges 
om ham. 

Ligesom det nu er bibelsk Tale, at han blev født 
som Herre (Luk. 2, 11), saaledes er det atter saa, at 
han er vokset og har tjent sig til at være Herre. 
„Denne Jesus*, som Jøderne korsfæstede, ^har Gud 
gjort' baade til Herre og Ghristus* (Ap. 6j. 2, 36). 
Det er ved hans Tjeneste til Døden og Opstandelsen, 
at han er bleven Herre. Dette har Paulus ganske 
særligt betonet: „han blev lydig til Død, ja Korsdød; 
derfor har Gud ogsaa højt ophøjet ham og forundt 
ham Navnet over alt Navn, at iJesusnavnet hvert Knæ 
skal bøje sig, de himmelske og jordiske og underjordiske, 
og hver Tunge skal bekjende, at Jesus Ghristus er 
Herre til Gudfaders Ære" (Fil. 2, 8-11). Hermed er 
sagt, at Jesusnavnet og Herremyndigheden har 
han vundet til varig Eje ved sin Lyjdighed, saa at 
uden denne Lydighed var han ikke bleven vor Frelser 
og kunde heller ikke være vor Herre til Guds Ære. 
Ved sin Død har han kjøbt os, og ved sin Lydighed 
er han uddannet til at være Herre over aMe de kjøbte, 
thi kun den kan byde, som har lært at lyde (Hebr. 6, 
8). Men Hovedsagen i hele den Tjeneste, hvorved 
Navnet og Magten er vundet, er efter Pauli Mening 
Lydigheden; og denne Lydighed har staaet sin Prøve 
ved at række til Døden (jfr. Joh. 10, 18). Det er 
visselig med Rette, at Apostelen betoner dette, at 
Lydighed er det, som Gud kræver, det er det eneste 
Offer, han har Behag i. Det blev en Gang i de gamle 
Dage sagt til en Konge: „Mon Herren har større Be- 
hag i Brændofre og Slagtofre end i Lydighed mod 
Herrens Røst? Se, Lydighed er bedre end Offer, og 
Hørsomhed er bedre end Fedmen af Vædre. Thi 
Gjenstridighed er Trolddomssynd, og Trodsighed er 
Ugudelighed og Afgudsdyrkelse* (1 Sam. 15, 22. 23). 

6* 

Saaledes lød det gamle Ord til den, der skal være 
Konge, skal være sit Folks Frelser og Herre; og i 
denne Henseende sker der ingen Forandring til Verdens 
Ende; det eneste gudvelbehagelige Oflfer er et Lydig- 
hedsliv; og dette Lydighedsliv har vor Herre og 
Frelser leyet, og derfor har Gud givet ham Frelsernavn 
og Herremagt. 

Vil nu Dogmatiken sige, at denne Lydighed viste 
Jesus fremfor alt ved at frembære sig selv som et 
Sonoffer for Guds retfærdige Vrede, da er der 
et enkelt Sted i det ny Testamente, den i saa Hen- 
seende vil beraabe sig paa og have Lov til at mis- 
forstaa til Fordel for sin forudfattede Mening. Det er 
et Ord i Pauli Brev til Efeserne: „værer velvillige mod 
hverandre, barmhjærtige, viser Naade mod hverandre, 
som og Gud i Christus viste Naade mod eder. Ligner 
derfor Gud som tjære Børn, og vandrer i Kjærlighed, 
som ogsaa Christus elskede os og hengav sig selv for 
os som Gave og Slagtoffer til behagelig Lugt forXrud** 
(Ef. 4, 32—6, 2). Man kan nu her umuligt overhøre, 
at den hele Formaning gaar ud paa at kalde os til at 
ligne Gud i Naade og Christus i hengivende Kjærlighed 
som 1 Joh. 3, 16. Det vilde komme aldeles uventet, 
om her skulde komme en ny og ukjendt Udtalelse om 
Guds Forsoning; thi det vil dog enhver Læser ind- 
rømme, at en saadan Tanke aldeles intet har at gjøre 
i denne Sammenhæng. At Jesus har hengivet sig for 
os som Gave, som Løsepenge til Frelse, at han har 
hengivet sig som saadan i Død (som huata)^ er kun, 
hvad det hele ny Testamente taler om ; og det er Vid- 
nesbyrd om hans Kjærlighed til os som om Guds Naade 
imod os, at han har sendt ham i denne Tjeneste og 
givet ham Magt til at udføre den. Men et Spørgsmaal 
bliver det nu, om man her i Stedet hos Paulus skal 
oversætte: at Jesus hengav sig selv som Gave og Slagt- 

offer for os til Gud, saa det er Gud, der kræver 
Slagtoffer for sig, eller om den rigtige Oversættelse 
ikke er, at Jesus hengav sig selv for os som Gave og 
Ofifer til Døden, og at denne Tjeneste efter Guds Villie, 
denne Lydighedshengivelse var velbehagelig for 
Gud (ra> ^ew hører til åayLi^v og ikke til ^atav)\ det 
sidste stemmer med, at Gud vil Lydighed og ikke andet 
Oflfer til sig. De beslægtede Udtryk i det ny Testa- 
mente om, at Jesus er slagtet som et Lam (1 Gor. 5, 
7; Ap. Gj. 8, 32; Aab. 6, 6. 9. 12) føre alle Tanken 
hen paa det forløsende Paaskelam, og dette, at 
Jesus efter Guds Villie vilde i Lydighed gjøre Tjeneste 
som Paaskelam, det har Guds fulde Velbehag (Joh. 10, 
17). Dette, at han selv levede et Lydighedsliv, der 
vandt frem til Opstandelse, og at han har banet Vej 
for, at en Menighed af alle de frelste kan med ham i 
samme Lydighed naa frem gjennem Død til Opstan- 
delse og Besejring af alt det onde, dette er det Oflfer, 
som behager Gud og som han kan tage imod; dette 
er den Fyldestgjørelse, som ene raader Bod paa alt 
det, der ved Synden er gjort ilde. 

Hvad det overhovedet er for Ofre, der kan bringes 
til Guds Velbehag, det burde vi vist ikke være i Tvivl 
om, eftersom Apostlene andensteds udtale sig derom. 
Rom. 12, 1 formaner Paulus til at „fremstille vore 
Legemer som et levende, helligt. Gud velbehageligt 
Slagtoflfer**, og det kan dog ikke falde nogen ind, at 
han dermed har ment andet end et Lydighedsliv i Jesu 
Fodspor, jfr. Rom. 12, 2 flf. Naar han Fil. 2, 17 taler 
om, at han kan dø under Tjenesten for at fremme 
deres Troes Slagtoffer, da kan det jo kun sige: deres 
Indøvelse i Troens Lydighed^ ligesom han Fil. 4, 18 
kalder den modtagne Kjærlighedsgave : „en sød Lugt, 
et antaget Slagtoflfer, behageligt for Gud«, jfr. 2 Tim. 
4, 6. Paa selvsanmie Maade taler Peter om at „frem- 

bære aandelige Slagtofre, velbehagelige for Gud ved 
Jesus C4hristus* (1 Pet. 2, 6), og mener jo dermed ikke 
andet end et Lydighedsliv. Heraf vil det formentlig 
være indlysende, at selv om man vil forstaa Ef. 5, 2 
saaledes, «.t Jesus har hengivet sig som Gave og Slagt- 
ofifer til Gud, saa behøver dermed slet ikke at være 
ment et fyldestgjørende Sonoffer til Guds Retfærdighed 
elier Vrede, da de selvsamme Ord paa de andre Steder 
hos Paulus og Peter umuligt kan være at forstaa paa 
denne Maade, men ere billedlige Betegnelser for Selv- 
hengivelse i Lydighed. 

Vil man endelig føre Uebræerbrevet frem som det, 
der afgjort skal vise, at Jesus har hengivet sig som 
Sonoflfer til Guds Fyldestgjørelse, da vil det ogsaa her 
vise sig, at man maa lægge meget mere ind i Ordene, 
end de selv sige. Hebr. 9, 14 hedder det: „Ghristi 
Blod, han som formedelst en evig Aand fremførte sig 
selv ulastelig for Gud, renser eders Samvittighed fra 
døde Gjerninger til at tjene den levende Gud*. Her- 
ved kommer man ikke ud over hans Hengivelse i 
Lydighed. Fremdeles: „Han er en Gang i Tidens 
Fylde aabenbaret til Synds Atsfcaflfelse ved sit Slagt- 
offer; — saaledes er Ghristus én Gang fremført for at 
borttage nianges Synder** (Hebr. 9, 26. 28) ; dette fører 
atter kun til hans frelsende Lydighedsliv; thi hele 
Vægten lægges jo paa at borttage Synd og ikke paa 
at lide Guds Straf for den. Atter: „Vi ere helliggjorte 
ved Jesu Ghristi Legems Gave den ene Gang** (Hebr. 
10, 10); „thi med en Gave har han for stedse fuld- 
kommet dem, som helliges** (Hebr. 10, 14), og det er 
det samme Synspunkt, der vedblivende fastholdes for 
Hensigten med hans Selvhengivelse. Derfor kan ogsaa 
Hebræerbrevets Forfatter heraf uddrage den Formaning 
til Efterfølgelse: „Lader os med ham stedse frembære 

for Gud Prisslagtofre, det er: Frugt af Læber, der 
bekjende hans Navn" (Hebr. 13, 15); han har den 
samme Opfattelse som Apostlene, at de Ofre, som 
behage Gud, er et Liv i Lydighed, i Pris og Bekjen- 
delse. 

Jeg kan ikke se det anderledes, end at, naar man 
vil læse det ny Testamente enfoldigt, saa finder man 
der ingen Tale om, at Gud forlanger et Sonoffer af 
Lidelse, for at hans Retfærdigheds Krav kan fyldest- 
gjøres. Hans Villie er til Menneskets Frelse fra det 
onde; dertil er det aldeles fornødent, at han, der skal 
være vor Frelser, maa gaa i Døden og besejre den ved 
Opstandelse. Denne Tjeneste i Lydighed er til Guds 
fulde Velbehag; og den Lydighedstjeneste, som 
ved Troen paa ham oprettes i en frelst Menighed, det 
er den eneste Fyldestgjørelse, der kan tilfredsstille Gud. 
For at naa dette er det, han har gjort sit store Udlæg; 
det er den Høst, han venter af sin Udsæd. For mig 
er der mgen Tvivl om, om den Gud, som Jesus har 
aabenbaret os, og som der tales om i det ny Testa- 
mente, er en saadan, der for Syndens Skyld kræver et 
uendeligt Maal af Lidelse og Smerte lagt paa en, der 
kan føle den tilbunds, kræver dette for at køle sin 
Vrede, eller om det er en saadan Gud, der vil have 
sin gode, velbehagelige -og fuldkomne Villie fremmet, 
og har derfor sit fulde Velbehag i ham, der gjør Udvej 
herfor, og med ham Velbehag i alle dem, der ved ham 
lade sig frelse fra det onde og dygtiggjøre til al god 
Gjernmg. 

Denne Tjeneste har Jesus ydet ved sin Lydighed 
til Død, og derfor har han faaet Magt til at bære det 
storeFrelsemavn og Ret til at føre det store Herre- 
spir, til alle Fjender er lagt under hans Fødder. Som 
vor Frelser er det, vi skal tro paa ham og hengive 
os til ham; som vor Herre er det, vi skal lyde ham 

og følge ham; og denne Lydighed i Tro, saa ingen 
kan lyde ham uden i Tro paa ham som Frelser, og 
ingen tror sandt paa ham uden at ville lyde ham, den 
er Hovedsummen af al Christendom, forsaavidt vi der- 
ved tænke paa, hvad der fra vor Side kræves for, at 
vi kan arve evigt Liv. 

